hotchpotch/miracl-hf-unified huggingface dataset:
ฟุตบอลทีมชาติเลบานอน
ฟุตบอลทีมชาติเลบานอน (อาหรับ: المنتخب اللبناني لكرة القدم; ฝรั่งเศส: "Équipe du Liban de football") เป็นทีมฟุตบอลตัวแทนของประเทศเลบานอน มีฉายาคือ "ต้นซีดาร์" อยู่ภายใต้การควบคุมของสมาคมฟุตบอลเลบานอน (LFA) ซึ่งเป็นสมาชิกของสมาพันธ์ฟุตบอลเอเชีย (AFC) และสหพันธ์ฟุตบอลเอเชียตะวันตก (WAFF) อันดับโลกฟีฟ่าที่สูงที่สุดคืออันดับที่ 85 ในเดือนธันวาคม ค.ศ. 1998 สนามเหย้าของเลบานอนคือสนามกีฬาคามิลล์ ชามูน สปอร์ตซิตี ในเบรุต และสนามกีฬานานาชาติไซดาในไซดอน เลบานอนไม่เคยผ่านรอบคัดเลือกของฟุตบอลโลก แต่เคยเป็นเจ้าภาพ เอเชียนคัพ 2000 ซึ่งพวกเขาจบด้วยอันดับสุดท้ายของรอบแบ่งกลุ่ม เลบานอนเข้าร่วมเอเชียนเกมส์หนึ่งครั้งในปี 1998 และถูกน็อคตกรอบที่สอง เลบานอนเข้าร่วมการแข่งขันฟุตบอลชิงแชมป์แห่งชาติเอเชียตะวันตกและอาหรับเนชันส์คัพเป็นประจำ โดยเคยเป็นเจ้าภาพอาหรับเนชันส์คัพ 1963 ซึ่งพวกเขาจบอันดับที่สาม และเคยจบอันดับที่สี่ในปี 1964 และ 1966 เลบานอนยังเคยจบอันดับที่สามในการแข่งขันแพนอาหรับเกมส์ปี 1957 และ 1997 และเคยจบอันดับที่สี่ในปี 1961
สนามกีฬาคามิลล์ ชามูน สปอร์ตซิตี (อาหรับ: ملعب مدينة كميل شمعون الرياضية) มีพื้นที่ 47,700 ตารางเมตร ความจุ 48,837 ที่นั่ง ตั้งอยู่ในย่าน Bir Hassan เมืองเบรุต ประเทศเลบานอน เป็นสนามกีฬาที่ใหญ่ที่สุดในประเทศ ปัจจุบันใช้จัดการแข่งขันฟุตบอลและกรีฑา ก่อสร้างในปี ค.ศ. 1957 และสร้างใหม่ในปี ค.ศ. 1997 ในสภาพที่ต้านทานแผ่นดินไหวได้ ที่จอดรถรองรับได้ 2,590 คัน ในปี ค.ศ. 1998 สนามแห่งนี้ใช้จัดงานแพนอาหรับเกมส์ และในปี ค.ศ. 1999 ก็ใช้จัดงานฟุตบอลชิงแชมป์อาหรับ สนามแห่งนี้ยังเป็นสนามหลักในเอเชียนคัพ 2000 และเคยใช้จัดการแข่งขันแฟรงโคโฟนเกมส์ในปี ค.ศ. 2009.
สนามกีฬานานาชาติไซดา (อาหรับ: إستاد صيدا الدولي) มีความจุ 22,600 ที่นั่ง ตั้งอยู่ที่เมืองไซดอน ประเทศเลบานอน โดยสนามแห่งนี้สร้างขึ้นเพื่อขยายพื้นที่ของสนามกีฬาเทศบาลไซดาแห่งเก่า และใช้จัดการแข่งขันเอเชียนคัพ 2000 ปกติแล้วสนามแห่งนี้ใช้จัดการแข่งขันฟุตบอลทั่วไปและกรีฑา สนามแห่งนี้ตั้งอยู่ทางทิศเหนือของเมือง และเป็นสนามที่ตั้งอยู่ใกล้กับทะเลมากที่สุดในโลก
หลุยส์ ลาโน
หลุยส์ ลาโน () เป็นบาทหลวงโรมันคาทอลิกชาวฝรั่งเศสสมาชิกคณะมิสซังต่างประเทศแห่งกรุงปารีส ซึ่งปฏิบัติหน้าที่มิชชันนารีในอาณาจักรอยุธยาในรัชสมัยสมเด็จพระนารายณ์มหาราช และได้ดำรงตำแหน่งประมุขมิสซังสยามเป็นองค์แรก
พระคุณเจ้าหลุยส์ ลาโน เป็นชาวเมืองมงดูบโล ราชอาณาจักรฝรั่งเศส ต่อมาได้รับศีลบวชเป็นบาทหลวงในคณะมิสซังต่างประเทศแห่งกรุงปารีส วันที่ 4 กรกฎาคม ค.ศ. 1669 ท่านได้รับสถาปนาเป็นมุขนายกเกียรตินามแห่งเมเตลโลโปลิสและประมุขมิสซังสยาม ในวันที่ 25 มีนาคม ค.ศ. 1674 จึงได้รับอภิเษกจากพระคุณเจ้าปีแยร์ ล็องแบร์ เดอ ลา ม็อต โดยมีพระคุณเจ้าฟร็องซัว ปาลูว์ เป็นผู้ร่วมอภิเษก ขณะดำรงตำแหน่งนี้ ท่านมีหน้าที่ดูแลมิสซังคาทอลิกทั่วทั้งอินโดจีนโดยมีศูนย์กลางที่กรุงศรีอยุธยา
นอกจากทำการประกาศข่าวดีแก่ชาวสยามแล้ว พระคุณเจ้าลาโนยังอภิบาลคริสต์ศาสนิกชนต่างชาติรวมทั้งชาวญวนและชาวญี่ปุ่นที่อาศัยในสยามขณะนั้น โดยได้รับการอุปถัมภ์อย่างดีจากสมเด็จพระนารายณ์ที่ได้พระราชทานที่ดินสร้างโบสถ์ สำนักมิสซัง และเซมินารี พระคุณเจ้าลาโนยังมีบทบาทสำคัญในการส่งเสริมให้สมเด็จพระนารายณ์ส่งคณะราชทูตไปฝรั่งเศส
หลังการปฏิวัติสยาม พ.ศ. 2231 พระคุณเจ้าลาโนและบรรดามิชชันนารีชาวฝรั่งเศสถูกทางการสยามจับกุมและคุมขังเพื่อเป็นตัวประกันต่อรองกับฝรั่งเศส และถูกปล่อยตัวในเดือนเมษายน ค.ศ. 1691 และถึงแก่มรณภาพที่กรุงศรีอยุธยาเมื่อวันที่ 16 มีนาคม ค.ศ. 1696
มีเกล (นักร้อง)
มีเกล จอนเทล พิเมนเทล (; เกิด 23 ตุลาคม ค.ศ. 1985) เป็นนักร้อง นักแต่งเพลง นักแสดง และโปรดิวเซอร์เพลงชาวอเมริกัน เกิดและเติบโตในลอสแอนเจลิส เขาริเริ่มอาชีพทางดนตรีตั้งแต่อายุ 13 ปี หลังจากเซ็นสัญญากับจิฟเรเคิดส์ในปี ค.ศ. 2007 มีเกลออกสตูดิโออัลบั้มแรกในชื่อ "ออลไอว็อนต์อิสยู" ในเดือนพฤศจิกายน ค.ศ. 2010 ถึงแม้ว่าอัลบั้มนี้ไม่ประสบความสำเร็จด้านยอดขายในตอนแรก แต่มันใช้เวลานานจนกลายเป็นอัลบั้มที่ได้รับความนิยม (sleeper hit) และช่วยให้มีเกลมีจุดยืนในเชิงพาณิชย์ได้
หลังจากจิฟเรเคิดส์ปิดตัวลงในปี ค.ศ. 2011 เขาเซ็นสัญญากับอาร์ซีเอเรเคิดส์ และออกอัลบั้มชุดที่สองชื่อ "คาไลโดสโคปดรีม" (ค.ศ. 2012) อัลบั้มชุดที่สามในชื่อ "ไวลด์ฮาร์ต" (ค.ศ. 2015) ซึ่งได้รับเสียงวิจารณ์ในเชิงบวกทั้งสองอัลบั้ม และออกอัลบั้มชุดที่สี่ชื่อ "วอร์แอนด์เลเชอร์" ในปี ค.ศ. 2017 อัลบั้มเปิดตัวที่อันดับเก้าในชาร์ต"บิลบอร์ด" 200 แนวดนตรีของมิเกลเป็นแนวอาร์แอนด์บี, ฟังก์, ฮิปฮอป, ร็อก และอิเล็กทรอนิกส์ จึงทำให้เขามักถูกเปรียบเทียบกับเบบีเฟสและพรินซ์
สันชีตะ เชอิคห์
สันชีตะ เชอิคห์ () เป็นนักแสดงสาวชาวอินเดีย มีชื่อเสียงโด่งดังจากบท ทุรคา ทากัวร์ จากซีรีส์เรื่อง เล่ห์ราคะ
ผลงานการแสดงของวิล เฟอร์เรล
ต่อไปนี้คือผลงานของนักแสดงชาวอเมริกาที่มีชื่อว่า วิล เฟอร์เรล
องค์การบริหารส่วนตำบลสามพร้าว
องค์การบริหารส่วนตำบลสามพร้าว เป็นองค์กรปกครองส่วนท้องถิ่นแห่งหนึ่งในอำเภอเมืองอุดรธานี จังหวัดอุดรธานี มีสภาพพื้นที่เป็นที่ราบลุ่มตอนกลาง สูงทางด้านเหนือ ลาดต่ำทางทิศตะวันตก ซึ่งเป็นที่ก่อสร้างมหาวิทยาลัยและสนามกีฬากลางจังหวัด ได้แก่ มหาวิทยาลัยราชภัฏอุดรธานี, มหาวิทยาลัยราชภัฏสวนสุนันทา เป็นต้น
องค์การบริหารส่วนตำบลสามพร้าว ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้ท้องที่ตำบลสามพร้าว เริ่มแรกเป็นพื้นที่ปกครองของตำบลหนองบุ (เปลี่ยนชื่อใหม่เป็น ตำบลลหนองนาคำ) ต่อมาเมื่อวันที่ 18 กันยายน พ.ศ. 2513 ทางราชการเห็นว่าท้องที่ตำบลหนองบุ มีพื้นที่กว้างขวาง ยากต่อการติดต่อราชการจึงแยกออกไปตั้งตำบลใหม่ชื่อว่า "ตำบลสามพร้าว" ซึ่งมีเขตปกครองรวม 8 หมู่บ้าน ซึ่งในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลสามพร้าว
จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลสามพร้าว เป็น องค์การบริหารส่วนตำบลสามพร้าว จนถึงปัจจุบัน
องค์การบริหารส่วนตำบลสามพร้าว ปกครองพื้นที่ตำบลสามพร้าวบางส่วน (นอกเขตเทศบาลตำบลหนองบัว) ได้แก่
ฟูจิซาวะ
ฟูจิซาวะ ( "Fujisawa") สามารถหมายถึง
อาโอบะ
อาโอบะ ( "Aoba") สามารถหมายถึง
ฮอโลคอสต์ในยูเครน
ฮอโลคอสต์ในยูเครนเกิดขึ้นในเขตไรชส์คอมมิสซาเรียทยูเครนในช่วงการยึดครองโซเวียตยูเครนโดยนาซีเยอรมนีในสงครามโลกครั้งที่สอง ในช่วงระหว่างปี ค.ศ. 1941 และ 1944 จำนวนชาวยิวประมาณ 900,000 คน คิดเป็นร้อยละ 60 เปอร์เซ็นของจำนวนประชากรก่อนเกิดฮอโลคอสต์ ชาวยิวประมาณ 1,500,000 คน ทั้งผู้ชาย ผู้หญิง และเด็กที่อาศัยในสาธารณรัฐสังคมนิยมโซเวียตยูเครนล้วนถูกสังหารซึ่งเป็นส่วนหนึ่งของแผนเจเนรัลพลันโอสท์และมาตราการสุดท้ายคือนโยบายในการกำจัด
ตามที่นักประวัติศาสตร์แห่งเยล Timothy D. Snyder ได้กล่าวว่า, "ฮอโลคอสต์เป็นส่วนที่สำคัญและสิ่งมีชีวิตที่เชื่อมโยงกับ Vernichtungskrieg(การทำลายล้าง) เพื่อสงครามในปี ค.ศ. 1941 และสิ่งมีชีวิตและส่วนที่สำคัญจะเชื่องโยงกับความพยายามที่จะพิชิตยูเครน" ได้รวมถึงจำนวนอีก 3,000,000 คน พลเรือนที่อาศัยในยูเครนได้เสียชีวิตซึ่งเป็นทหารแห่งสหภาพโซเวียตหรือเป็นผลพวงทางอ้อมจากสงครามโลกครั้งที่สอง
ฟุตบอลทีมชาติมัลดีฟส์
ฟุตบอลทีมชาติมัลดีฟส์ เป็นทีมฟุตบอลตัวแทนของประเทศมัลดีฟส์ อยู่ภายใต้การควบคุมของสมาคมฟุตบอลแห่งประเทศมัลดีฟส์ หนึ่งในสมาชิกของสมาพันธ์ฟุตบอลเอเชีย (AFC) มัลดีฟส์เคยผ่านรอบที่สองของรอบคัดเลือกฟุตบอลโลก 2006 ด้วยการเสมอเกาหลีใต้ในบ้าน 0–0
ความสำเร็จสูงสุดของทีมชาติมัลดีฟส์ คือการคว้ารางวัลชนะเลิศฟุตบอลชิงแชมป์แห่งชาติเอเชียใต้ 2008 ซึ่งพวกเขาสามารถเอาชนะอินเดียในนัดชิงชนะเลิศไปได้ 1–0
ฮอโลคอสต์ในเซอร์เบีย
ฮอโลคอสต์ในเซอร์เบีย เป็นการฆ่าล้างเผ่าพันธ์ุของนาซีต่อชาวยิวและชาวโรมานีในช่วงสงครามโลกครั้งที่สองในดินแดนผู้บัญชาการทหารในเซอร์เบีย(Territory of the Military Commander in Serbia) ได้รับการสนับสนุนโดยรัฐหุ่นเชิดภายใต้การนำโดย Milan Nedić เซอร์เบียในปัจจุบันได้รวมพื้นที่นอกของเขตดินแดนผู้บัญชาการทหารในเซอร์เบียในปี ค.ศ. 1941 ถึง 1945 :โดยเฉพาะอย่างยิ่งที่วอยวอดีนาแล้วขึ้นไปยังพื้นที่ของฮังการี Delvidek กับเมืองที่สำคัญ นอวีซาดหรือ Ujvidek และบาเนทของเซอร์เบีย และปัจจุบันยังได้รวมพื้นที่ของโครเอเชีย ที่เรีกยว่า Srem หรือ Syrmia
ตำบลหนองขอนกว้าง
ตำบลหนองขอนกว้าง (อังกฤษ : Nong Khon Kwang) เป็นหน่วยปกครองส่วนภูมิภาคของอำเภอเมืองอุดรธานี จังหวัดอุดรธานี มีทั้งหมด 8 หมู่บ้าน พื้นที่ส่วนใหญ่เป็นเขตที่ราบลุ่ม เหมาะแก่การทำนาและเกษตรกรรม
หนองขอนกว้าง แต่เดิมเป็นท้องที่ของตำบลหนองบัว เมื่อวันที่ 27 กรกฎาคม พ.ศ. 2531 ทางได้ราชการได้แบ่งท้องที่ตำบลหนองบัว ออกมาจัดตั้งเป็นตำบลเพิ่มอีก คือ ตำบลหนองขอนกว้าง โดยให้มีหมู่บ้านในเขตปกครองจำนวน 15 หมู่บ้าน โดยให้มีผลตั้งแต่วันที่ 31 สิงหาคม พ.ศ. 2531
ต่อมาทางราชการได้ขยายเขตเทศบาลเมืองอุดรธานีเพิ่มขึ้น โดยครอบคลุมเข้ามาถึงตำบลหนองขอนกว้างบางส่วน จึงมีผลทำให้หมู่บ้านที่อยู่ในเขตเทศบาลเมืองไม่มีรูปแบบปกครองระดับหมู่บ้าน ทำให้ตำบลหนองขว้างกว้าง เหลือหมู่บ้านในเขตปกครองเพียง 8 หมู่บ้าน อยู่ในเขตองค์กาบริหารส่วนตำบลหนองขอนกว้าง จำนวน 6 หมู่บ้าน ("ปัจจุบันเปลี่ยนแปลงฐานะเป็นเทศบาลตำบลหนองขอนกว้าง") อยู่ในเขตเทศบาลตำบลหนองบัว ทั้งหมด 2 หมู่บ้านและเขตเทศบาลตำบลบ้านจั่น บางส่วนของหมู่ที่ 3
ตำบลหนองขอนกว้าง ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลหนองขอนกว้าง อำเภอเมืองอุดรธานี จังหวัดอุดรธานี แบ่งการปกครองออกเป็น 8 หมู่บ้าน ประกอบด้วย
ท้องที่ตำบลหนองขอนกว้าง ประกอบด้วยองค์กรปกครองส่วนท้องถิ่น 3 แห่ง ได้แก่
อิบารากิ
อิบารากิ ( "Ibaraki") สามารถหมายถึง
โทะกุงะวะ มุเนะตะเกะ
โทะกุงะวะ มุเนะตะเกะ (; 21 มกราคม 1716 — 15 กรกฎาคม 1776) ซะมุไรชาวญี่ปุ่นในช่วงกลาง ยุคเอะโดะ รู้จักในชื่อ ทะยะซุ มุเนะตะเกะ () ผู้นำคนแรกของตระกูล ทะยะซุ () ซึ่งเป็นสาขาย่อยของ ตระกูลโทะกุงะวะ โดยที่พำนักของเขาอยู่ภายใน ประตูทะยะซุ () ของ ปราสาทเอะโดะ ชื่อในวัยเด็กของเขาคือ โคจิโร ()
จังหวัดคาปิซ
จังหวัดคาปิซ (ฮีลีไกโนน: Kapuoran sang Capiz; ) เป็นจังหวัดในเขตคันลูรังคาบีซายาอัน ประเทศฟิลิปปินส์ มีเมืองหลักคือโรซัส และตั้งอยู่ทางตะวันทางออกเฉียงเหนือของเกาะปาไนย์ มีอาณาเขตติดต่อกับจังหวัดอักลันทางทิศเหนือ จังหวัดอันตีเค‎ทางทิศตะวันตก และจังหวัดอีโลอีโล‎ทางทิศใต้ คาปิซมีพื้นที่ติดกับทะเลซีบูยันทางทิศเหนือ
จังหวัดคาปิซเป็นแหล่งของหอยกระจกที่ใช้ในการตกแต่งอุปกรณ์ต่าง ๆ และยังได้รับฉายา "เมืองแห่งอาหารทะเลของฟิลิปปินส์" และติด 15 อันดับแรก สถานที่ที่คนไปเยี่ยมเยือนมากที่สุดในประเทศ คาปิซมีหินปะการังที่มีชื่อเสียง ตั้งอยู่ที่ "โบสถ์ซันตาโมนีคา" ในเมืองปาไนย์ และยังเป็นที่ตั้งของระฆังโบสถ์ที่ใหญ่ที่สุดในทวีปเอเชีย
ชิมาดะ อิจิโร
ชิมาดะ อิจิโร (; 1848 — 27 กรกฎาคม 1878) ซามูไรชาวญี่ปุ่นช่วงปลายยุคเอโดะ เป็นที่รู้จักจากการเป็นผู้นำในการสังหารโอกูโบะ โทชิมิจิ นักการเมืองผู้ทรงอำนาจและอิทธิพลในยุคนั้น เมื่อวันที่ 14 พฤษภาคม ค.ศ. 1878 หลังจากการลอบสังหารเขาและมือสังหารถูกสั่งประหารชีวิตเมื่อวันที่ 27 กรกฎาคม ปีเดียวกัน
จังหวัดอักลัน
จังหวัดอักลัน ("Akean") (เสียงอ่านภาษาอักลัน: [ak'ɤan]) (อักลัน: "Probinsiya it Aklan"; ฮีลีไกโนน: "Kapuoran sang Aklan"; ) เป็นจังหวัดในเขตคันลูรังคาบีซายาอัน ประเทศฟิลิปปินส์ เมืองหลักคือคาลีโบ ตั้งอยู่ทางตะวันตกเฉียงเหนือของเกาะปาไนย์ มีอาณาเขตติดต่อกับจังหวัดอันตีเค‎ทางทิศตะวันตกเฉียงใต้ และจังหวัดคาปิซทางทิศตะวันออก จังหวัดอักลันติดกับทะเลซีบูยันและจังหวัดโรมโบลนทางทิศเหนือ
ไอเดิล
ไอเดิล ( "ยอจาไอดึล"; ย่อมาจาก "GIRL-I-DOL") เป็นเกิร์ลกรุปหญิงของประเทศเกาหลีใต้ สังกัดค่ายคิวบ์เอนเตอร์เทนเมนต์ในปี ค.ศ. 2018 ประกอบไปด้วยสมาชิกจำนวนหกคนคือ มีย็อน, มินนี, ซูจิน, โซย็อน, อูกี และชูหวา เปิดตัวครั้งแรกในวันที่ 2 พฤษภาคม ค.ศ. 2018 พร้อมเอกซ์เทนเดดเพลย์ชื่อ "ไอแอม"
สมาชิกคนแรกของกลุ่มมาจากการฝึกฝนเป็นศิลปินฝึกหัดของค่ายคิวบ์เอนเตอร์เทนเมนต์ ซึ่งก็คือช็อน โซ-ย็อน ผู้เข้าแข่งขันในรายการเซอร์ไววัล "โปรดิวซ์ 101" ในฤดูกาลแรก เธอเป็นผู้เข้าแข่งขันที่ได้รับความนิยมตลอดรายการ โดยขึ้นสูงสุดอันดับที่ 10 ในตอนที่ 5 จากผู้เข้าร่วมการแข่งขันจำนวน 101 คน อย่างไรก็ตาม เธออยู่อันดับที่ 20 ในตอนสุดท้าย และล้มเหลวในการเป็นสมาชิกของไอโอไอ โซย็อนยังปรากฏตัวในฐานะผู้เข้าแข่งขันในฤดูกาลที่สามของรายการแข่งแร็ปที่ชื่อ "อันพริตตีแร็ปสตาร์" การแข่งขันจบลงด้วยโซย็อนได้รองชนะเลิศอันดับ 2 หลังจากนั้นก็ได้ปล่อยซิงเกิลแรก "เจลลี" ในปี ค.ศ. 2017
มีย็อนเป็นอดีตศิลปินฝึกหัดจากค่ายวายจีตั้งแต่ปี ค.ศ. 2010 และออกในปี ค.ศ. 2016 มินนี, อูกี และชูหวา ปรากฏตัวในวิดีโอโปรโมตเกิร์ลกรุปกลุ่มใหม่ของค่ายคิวบ์ชื่อ ไรซิงสตาร์คอสเมติก ในเดือนมิถุนายน ค.ศ. 2017 ชูหวาได้เล่นมิวสิกวิดีโอเพลง "เพต" ของวงดูโอ 10 เซน ร่วมกับยู ซ็อน-โฮ นักร้องชายร่วมสังกัดในเดือนกันยายน ค.ศ. 2017 มินนียังร้องเพลงเด็กให้กับไลน์เฟรนส์ในอัลบั้ม "แดนซ์ปาร์ตี" ซึ่งปล่อยออกมาในเดือนพฤศจิกายน ปีเดียวกัน ตั้งแต่เดือนกุมภาพันธ์จนถึงมีนาคม ค.ศ. 2018 มีย็อนและมินนีได้ร้องเพลงร่วมกันถึงสี่เพลงโดยเผยแพร่ผ่านทางดิงโกมิวสิกบนยูทูป อูกียังปรากฏตัวชั่วครู่ในวิดีโอสั้น ๆ ของดิงโกมิวสิกด้วย
คิวบ์เอนเตอร์เทนเมนต์เปิดตัวโซย็อนอย่างเป็นทางการเมื่อวันที่ 11 มกราคม ค.ศ. 2018 ในฐานะสมาชิกคนแรกของเกิร์ลกรุปหญิงกลุ่มใหม่ที่กำลังจะเปิดตัว ในวันที่ 22 มีนาคม คิวบ์เอนเตอร์เทนเมนต์ได้ประกาศชือกลุ่มอย่างเป็นทางการชื่อ ไอเดิล (IDLE)
เมื่อวันที่ 5 เมษายน ภาพโลโก้ของกลุ่มถูกเปิดเผยพร้อมกับชื่อเต็มของกลุ่ม (G)I-DLE ซึ่งย่อมาจากคำว่า GIRL-I-DLE แปลว่า "เด็กผู้หญิง" ในวันที่ 8 เมษายน คิวบ์เอนเตอร์เทนเมนต์เปิดเผยภาพของสมาชิกสองคนคือ มิย็อนและอูกี ตามมาด้วยซูจินแลชูฮวาในวันที่ 10 เมษายน มินนีและโซย็อนถูกเปิดเผยเป็นกลุ่มสุดท้ายในวันที่ 12 เมษายน
ในวันที่ 2 พฤษภาคม ไอเดิลเปิดตัวอย่างเป็นทางการพร้อมเอกซ์เทนเดดเพลย์ชื่อ "ไอแอม" เพลงโปรโมตคือ "ลาทาทา" (Latata) งานเปิดตัวจัดขึ้นที่บลูสแควร์ไอมาร์เก็ตฮอลล์ในวันเดียวกัน กลุ่มขึ้นแสดงเป็นครั้งแรกในรายการ "เอ็ม เคานต์ดาวน์" ทางช่องเอ็มเน็ตในวันถัดมา วิดีโอเพลง "ลาทาทา" มีผู้เข้าชม 2.2 ล้านครั้งภายในเวลาสองวันหลังจากเผยแพร่บนยูทูป หลังจากวางจำหน่าย อีพีขึ้นสูงสุดในอันดับที่ 13 บนชาร์ตอัลบั้มของแกออนในเกาหลีใต้ และเข้าชาร์ต "บิลบอร์ด" เวิลด์อัลบั้ม ในอันดับที่ 7 และขึ้นสูงสุดในอันดับที่ 5 "ลาทาทา" ยังเปิดตัวในอันดับที่ 35 บนแกออนดิจิทัลชาร์ตด้วย ในวันที่ 22 พฤษภาคม ไอเดิลได้รับรางวัลในรายการเพลงครั้งแรกจาก "เดอะโชว์" ทางช่องเอสบีเอสเอ็มทีวี หลังจากเปิดตัวได้ 20 วัน อีกสองวันต่อมา กลุ่มได้รับรางวัลในรายการเพลงจาก "เอ็ม เคานต์ดาวน์" ทางช่องเอ็มเน็ต และตามมาด้วยการชนะในรายการ "เดอะโชว์" เป็นถ้วยที่สาม หลังจากเปิดตัวได้หนึ่งเดือน กลุ่มเปิดตัวบน"บิลบอร์ด"โซเชียล 50 ชาร์ตในอันดับที่ 36 ประจำวันที่ 5 มิถุนายน พวกเธอได้รับรางวัลแรกในสาขาไอดอลหญิงหน้าใหม่แห่งปี จากงานโคเรียแบรนด์อะวอดส์
สโมสรฟุตบอลแดร์ริงตัน
สโมสรฟุตบอลแดร์ริงตัน () เป็นสโมสรฟุตบอลอาชีพในอังกฤษ ตั้งอยู่ที่เมืองแดร์ริงตัน เทศมณฑลเดอรัม ปัจจุบันอยู่ในเนชันนัลลีกนอร์ท และลงเล่นสนามเหย้าที่แบล็กเวลเมโดว์
สโมสรก่อตั้งในปี ค.ศ. 1883 และใช้สนามเหย้าแห่งแรกคือฟีตแฮม โดยเริ่มแรก สโมสรลงเล่นในลีกระดับภูมิภาค และเป็นหนึ่งในสมาชิกก่อตั้งนอร์เทิร์นลีกเมื่อ ค.ศ. 1889 พวกเขาเข้าร่วมฟุตบอลลีกเป็นครั้งแรก เมื่อเทิร์ดดิวิชันนอร์ทก่อตั้งใน ค.ศ. 1921 สโมสรชนะเลิศเทิร์ดดิวิชันนอร์ทในปี ค.ศ. 1925 และจบอันดับที่ 15 ในเซคกันด์ดิวิชัน ค.ศ. 1926 ซึ่งเป็นอันดับที่สูงที่สุดในประวัติศาสตร์สโมสร หลังจากนั้นสโมสรก็อยู่ในลีกระดับล่างมาโดยตลอด สโมสรชนะเลิศเทิร์ดดิวิชันนอร์ทคัพใน ค.ศ. 1934 นับเป็นเกียรติประวัติแรกกับฟุตบอลถ้วย สโมสรเคยเข้าถึงรอบ 16 ทีมสุดท้ายในเอฟเอคัพ 2 ครั้ง และรอบก่อนรองชนะเลิศของฟุตบอลลีกคัพ 1 ครั้ง (ค.ศ. 1968) ต่อมาช่วงต้นคริสต์ทศวรรษ 1990 สโมสรชนะเลิศคอนเฟอเรนซ์เนชันนัลใน ค.ศ. 1990 และโฟร์ทดิวิชันใน ค.ศ. 1991 และในปี ค.ศ. 2011 พวกเขาคว้าแชมป์เอฟเอโทรฟี ด้วยการเอาชนะแมนส์ฟีลด์ทาวน์ 1–0 ณ สนามกีฬาเวมบลีย์
สีประจำสโมสรคือสีดำและขาว ซึ่งเป็นสีเสื้อเหย้าของสโมสร กางเกงใช้สีดำ ส่วนถุงเท้าใช้ลายขาว-ดำ ตราสโมสรที่รูปหัวรถจักรไอน้ำ สื่อถึงประวัติศาสตร์ของรถไฟที่เกี่ยวข้องกับเมือง
คู่ปรับที่สำคัญของแดร์ริงตันคือ สโมสรฟุตบอลฮาร์เทิลพูลยูไนเต็ด
เกียรติประวัตินับตั้งแต่ก่อตั้งสโมสรในปี ค.ศ. 1883 มีดังนี้
อิอิ นาโอซูเกะ
อิอิ นาโอซูเกะ (; 29 พฤศจิกายน 1815 — 24 มีนาคม 1860) "ไดเมียว" แห่งฮิโกเนะ (1850—1860) และไทโรของรัฐบาลโชกุนโทกูงาวะ เริ่มดำรงตำแหน่งจาก 23 เมษายน ค.ศ. 1858 กระทั่งเขาถึงแก่กรรมเมื่อวันที่ 24 มีนาคม ค.ศ. 1860 เขาเป็นที่รู้จักจากการลงนามในสนธิสัญญาไมตรีและพาณิชย์ (สหรัฐอเมริกา–ญี่ปุ่น) หรือ สนธิสัญญาแฮร์ริส กับสหรัฐอเมริกา
ฟุตบอลทีมชาติอุซเบกิสถาน
ฟุตบอลทีมชาติอุซเบกิสถาน (อุซเบก: "Oʻzbekiston milliy futbol terma jamoasi / Ўзбекистон миллий футбол терма жамоаси"; รัสเซีย: "Национальная сборная Узбекистана по футболу") เป็นทีมฟุตบอลตัวแทนของประเทศอุซเบกิสถาน อยู่ภายใต้การควบคุมของสมาคมฟุตบอลอุซเบกิสถาน สนามเหย้าของทีมชาติคือสนามกีฬาบุนยอดกอร์ในทาชเคนต์ หัวหน้าผู้ฝึกสอนคนปัจจุบัน Timur Kapadze ซึ่งอยู่ในช่วงรักษาการ อุซเบกิสถานไม่เคยผ่านรอบคัดเลือกของฟุตบอลโลก แต่ผ่านรอบคัดเลือกของเอเชียนคัพทุกครั้งนับตั้งแต่ก่อตั้งทีมชาติ ผลงานที่สำคัญ ได้แก่ อันดับที่สี่ในเอเชียนคัพ 2011 และชนะเลิศเอเชียนเกมส์ 1994 และยังได้เข้าชิงแอโฟร-เอเชียนคัพออฟเนชันส์ใน ค.ศ. 1995
ธิดาฮิเมะตะตะไรซุซุ
ธิดาฮิเมะตะตะไรซุซุ (; ? — ?) หรือ ธิดาอิซุเกะโยะริ () จักรพรรดินีองค์แรกของญี่ปุ่นโดยเป็นจักรพรรดินีหรือ โคโง ใน จักรพรรดิจิมมุ ปฐมจักรพรรดิของญี่ปุ่นและเป็นพระราชมารดาใน จักรพรรดิซุยเซ จักรพรรดิองค์ที่ 2
ตำรวจศาลสูงสุด
ตำรวจศาลสูงสุดสหรัฐ () เป็นหน่วยงานขนาดเล็กในการบังคับใช้กฎหมายระดับกลางของสหรัฐ มีกองบัญชาการอยู่ในวอชิงตัน ดี.ซี. มีภารกิจในการสร้างความมั่นใจว่า หน้าที่ตามรัฐธรรมนูญของศาลสูงสุดจะเป็นไปอย่างมีบูรณภาพ ด้วยการคุ้มครองอาคารศาลสูงสุด ตุลาการศาลสูงสุด พนักงานศาลสูงสุด ตลอดจนแขกและผู้มาเยือน ตำรวจศาลสูงสุดอยู่ในบังคับบัญชาของมาร์แชลศาลสูงสุด (Marshal of the Supreme Court) ซึ่งศาลสูงสุดเป็นผู้แต่งตั้ง ตามประมวลกฎหมายสหรัฐ ลักษณะ 28 มาตรา 672 โดยที่ทั้งมาร์แชลและศาลเองมีอำนาจตามประมวลกฎหมายสหรัฐ ลักษณะ 40 มาตรา 6121 ในการใช้กำลังตำรวจในอาคารศาลและเพื่อคุ้มครองตุลาการ พนักงาน และผู้มาเยือนศาล
ตำรวจศาลสูงสุดตั้งขึ้นใน ค.ศ. 1935 ในฐานะกองรักษาความปลอดภัยศาลสูงสุด (Supreme Court security force) เดิมมีหน้าที่พิทักษ์รักษาอาคารศาลซึ่งเวลานั้นอยู่ในอาคารรัฐสภาสหรัฐ ประกอบด้วยเจ้าพนักงาน 33 คนที่คัดเลือกจากผู้ดำรงตำแหน่งในตำรวจรัฐสภาสหรัฐ
ปัจจุบัน ตำรวจศาลสูงสุดมีหน้าที่คุ้มครองประธานศาลสูงสุด ตุลาการสมทบ ผู้อยู่ในอาคารศาล รวมถึงอาณาบริเวณศาล หน้าที่ดังกล่าวรวมถึงการรักษาความปลอดภัยในห้องพิจารณา การคุ้มครองผู้มีตำแหน่งหน้าที่สาธารณะ การรับมือกับสถานการณ์ฉุกเฉิน และการช่วยเหลือผู้มาเยือนศาล
หน่วยงานของตำรวจศาลสูงสุดมีดังนี้
เจ้าพนักงานตำรวจศาลสูงสุดฝึกฝน ณ ศูนย์ฝึกการบังคับใช้กฎหมายกลาง (Federal Law Enforcement Training Center) ในจอร์เจีย เกษียณอายุ 50 ปีถ้าได้ทำงานมาแล้ว 20 ปี หรือเกษียณเมื่อใดก็ตามที่ทำงานมาแล้ว 25 ปี แล้วจะได้รับ "ประโยชน์เพิ่มพูนยามเกษียณ" (enhanced retirement benefits)
ตำรวจศาล
ตำรวจศาล () เป็นหน่วยงานเอกเทศ ฝ่าย หรือประเภทของหน้าที่ ที่ดำเนินงานโดยผู้บังคับใช้กฎหมายในประเทศหนึ่ง ๆ มักปรากฏในระบบซีวิลลอว์ที่ซึ่งตำรวจศาลมักเป็นองค์กรตำรวจเอกเทศจากองค์กรตำรวจทั่วไป แต่อำนาจหน้าที่อาจคาบเกี่ยวกันได้ ความต่างอยู่ที่ปรกติแล้วตำรวจศาลจะขึ้นต่อฝ่ายตุลาการหรือกระทรวงยุติธรรม ส่วนตำรวจทั่วไปจะขึ้นกับฝ่ายบริหาร ภารกิจของตำรวจศาลมักได้แก่การรักษาความปลอดภัยให้แก่ฝ่ายตุลาการเป็นการส่วนตัว เช่น ติดตามคุ้มครองตุลาการ ผู้สืบสวนคดีอาญา และอัยการ รวมถึงจำเลยหรือนักโทษในระหว่างเดินทาง มีบางกรณีที่ตำรวจศาลยังรักษาความปลอดภัยให้แก่ผู้บังคับคดี
โดยลักษณะดังกล่าว ตำรวจศาลในระบบซีวิลลอว์จึงคล้ายคลึงกับเจ้าพนักงานประเภทเชอริฟฟ์ (sheriff) หรือมาร์แชล (marshal) ในระบบคอมมอนลอว์
ตัวอย่างของตำรวจศาล เช่น
เจ้าหญิงบาร์ซิน
พระนางสเตทอีร่าที่ 2 หรือเจ้าหญิงบาร์ซิน ( died 323 BC) เป็นพระธิดาของ พระนางสเตทอีราที่ 1 และ พระเจ้าดาไรอัสที่ 3 แห่งเปอร์เซีย หลังจากพระเจ้าดาไรอัสได้พ่ายแพ้ในยุทธการที่กัวกาเมลา พระนางและเครือญาติได้ตกเป็นเชลยของพระเจ้าอเล็กซานเดอร์มหาราช พวกเขาได้รับการปรนนิบัติอย่างดีและพระนางก็กลายเป็นพระชายาองค์ที่ 2 ของพระเจ้าอเล็กซานเดอร์ ในปี พ. ศ. 324 ก่อนคริสต์กาล ในพิธีเดียวกันนั้น พระเจ้าอเล็กซานเดอร์ก็ได้อภิเษกกับพาริเซติส ลูกสาวของดาไรอัสก่อน หลังจากการเสียชีวิตของอเล็กซานเดอร์ ในปีค. ศ. 323 ก่อนคริสตกาล พระนางถูกสังหารโดย โรซานา พระมเหสีองค์แรกของพระเจ้าอเล็กซานเดอร์
มาซิโดเนีย (กรีซ)
มาซิโดเนีย (; , "Makedonía" ) เป็นภูมิภาคประวัติศาสตร์และภูมิศาสตร์ของประเทศกรีซที่ตั้งอยู่ทางใต้ของบอลข่าน มาซิโดเนียเป็นภูมิภาคที่ใหญ่ที่สุดและมีประชากรมากที่สุดเป็นอันดับสองของประเทศกรีซ โดยมีเมืองที่มีภูเขา ประชากร และท่าเรือมาก คือเมืองเทสซาโลนีกี (หรือ เมืองซารอนนิกา) และเมืองคาราวา ที่ตั้งอยู่บนชายฝั่งทางตอนใต้ มาซิโดเนียเคยเป็นส่วนหนึ่งของกรีซตอนเหนือพร้อมกับเทรซ
ในอดีตมาซิโดเนียมีผู้ปกครองมากมาย ซึ่งในตอนนั้นมีราชวงศ์ที่เป็นที่รู้จักในวงกว้าง คือ ราชวงศ์อาเจรท์ ซึ่งมีกษัตริย์ที่เป็นที่รู้จัก คืิอ อเล็กซานเดอร์มหาราช และพระราชบิดา พีลิปโปสที่ 2 แห่งมาเกโดนีอา ชื่อของมาซิโดเนียมีการใช้ในสมัยจักรวรรดิโรมัน/ไบแซนไทน์ ซึ่งมีระยะเวลาห่างกันมาก (ดูเพิ่มเติม "มาซิโดเนีย (ภูมิภาค)")
อีซูซุ ดีแมคซ์
อีซุซุ ดีแมคซ์ () เป็นรถกระบะขนาด 1 ตัน ของบริษัทรถยนต์อีซูซุ เป็นรถที่สร้างรายได้ให้กับอีซูซุโดยเฉพาะในประเทศไทย
ปัจจุบัน ISUZU D-MAX จัดจำหน่ายใน Model รหัส RT50 ซึ่งเปิดตัวเมื่อปี 2554 ในชื่อ ISUZU D-MAX 1.9 Ddi Blue Power ซึ่งมีทั้งหมด 5 รุ่นย่อย 5 เกรด 2 เครื่องยนต์ ดังนี้
ปัจจุบัน ISUZU D-MAX มีเครื่องยนต์ 2 รุ่น คือ
ปัจจุบัน ISUZU D-MAX แบ่งเกรดออกเป็น 5 เกรด คือ B , S , L , Z , Z DVD, Z-Prestige โดยแต่ละเกรดในรุ่นย่อยต่างๆ จะแบ่งออกเป็นดังนี้
เป็นรุ่นมาตราฐาน ห้องโดยสารตอนเดียว เหมาะสำหรับเป็นรถกระบะบรรทุก แบ่งออกเป็น 5 เกรด ดังนี้ (เฉพาะ Spark 1.9 ทุกเกรด จะมีเกียร์ธรรมดา 2 รุ่น คือรุ่นดั้งเดิม และรุ่นปรับอัตราทดใหม่ให้เบาขึ้น เพื่อให้เหมาะสมกับการใช้งาน)เป็นรุ่น 2 ประตู ห้องโดยสารตอนครึ่ง แค็บเปิดได้ แบ่งออกเป็น 10 เกรด ดังนี้
รุ่นตัวเตี้ย Spacecab 3 เกรดรุ่นยกสูง Hi-Lander 7 เกรดเป็นรุ่น 4 ประตู ห้องโดยสาร 2 ตอน โดยอุปกรณ์มาตราฐานยังคงเหมือนกับ Spacecab อยู่หลายประการ เพียงแต่มีบางเกรดเท่านั้นที่แตกต่างออกไป แบ่งออกเป็น 10 เกรด ดังนี้
รุ่นตัวเตี้ย Cab 4 2 เกรดรุ่นยกสูง Hi-Lander 8 เกรด
เป็นรุ่นขับเคลื่อน 4 ล้อ มีทั้ง 2 ประตูและ 4 ประตู โดยอุปกรณ์มาตราฐานนั้นเหมือนกับ Hi-Lander เพียงแต่เพิ่มระบบขับเคลื่อน 4 ล้อ เพิ่มราวหลังคา แบ่งออกเป็น 4 เกรด ดังนี้เป็นรุ่นแต่งประจำค่าย ซึ่งได้ทำให้มีสไตล์แตกต่างไปจากรุ่นปกติ เอาใจสายซิ่ง โดยตัวเตี้ยจะใช้ชื่อว่ารุ่น Speed ส่วนตัวสูงยังคงใช้ Hi-Lander มีทั้ง 2 ประตูและ 4 ประตู แบ่งออกเป็น 5 เกรด ดังนี้ISUZU D-MAX เปิดตัวอย่างเป็นทางการเมื่อวันที่ 22 พฤษภาคม พ.ศ. 2545 ตัวรถใหม่หมดใหญ่ขึ้นกว่าเดิม พร้อมระบบช่วงล่างหน้าแบบปีกนก 2 ชั้นพร้อมคอยล์สปริง ระบบพวงมาลัยแบบแร็คแอนด์พีเนี่ยนที่ออกแบบเพื่องานบรรทุกโดยเฉพาะ และในรุ่นขับเคลื่อน 4 ล้อ หันมาใช้ระบบควบคุมแบบกดปุ่มด้วยระบบไฟฟ้าในชื่อ Touch-On-The-Fly โดยมีวิวัฒนาการ 2 Model ดังนี้
พ.ศ. 2545
พ.ศ. 2546
พ.ศ. 2547
พ.ศ. 2548
พ.ศ. 2549
พ.ศ. 2550
พ.ศ. 2551
พ.ศ. 2552
พ.ศ. 2553
พ.ศ. 2554
อีซูซุ ดีแมกซ์ รุ่นที่ 2 เปิดตัวเมื่อวันที่ 14 ตุลาคม 2554 ภายใต้รหัส Model RT50 โดยได้เปิดตัวในประเทศไทยเป็นที่แรกของโลก รุ่นนี้ถูกออกแบบให้มีรูปทรงโค้งมนล้ำอนาคตพร้อมด้วยเทคโนโลยีอัจฉริยะ Isuzu Insight โดยทำตลาดดังนี้
พ.ศ. 2554
พ.ศ. 2555
พ.ศ. 2556
พ.ศ. 2557
พ.ศ. 2558
พ.ศ. 2559
พ.ศ. 2560
พ.ศ. 2561
เอส-400 ตรีอุมฟ์
เอส-400 "ตรีอุมฟ์" (อังกฤษ: S-400 Triumf";" รัสเซีย: C-400 Триумф, "Triumph;" นาโต้กำหนดรหัส: SA-21 Growler) ก่อนหน้านี้เรียกว่า เอส-300พีเอ็มยู3 (อังกฤษ: S-300PMU3) เป็นระบบอาวุธปล่อยนำวิถีต่อต้านอากาศยานที่ถูกพัฒนาขึ้นในช่วงคริสต์ทศวรรษ 1990 (ประมาณพุทธศักราช ๒๕๓๓ ถึง ๒๕๔๒) โดยสำนักออกแบบกลางอัลมาส์กประเทศรัสเซีย เพื่อเป็นรุ่นปรับปรุงใหม่ของตระกูล ระบบอาวุธปล่อยนำวิถี เอส-300 (อังกฤษ: S-300) มันเริ่มเข้าประจำการในกองทัพรัสเซียตั้งแต่ปี พ.ศ. ๒๕๕๐ (ค.ศ. 2007) ระบบอาวุธปล่อยนำวิถี เอส-400 ใช้อาวุธปล่อยนำวิถี 4 แบบ เพื่อให้ประสิทธิภาพครอบคลุมทุกระยะยิง ได้แก่ 9M96E (ระยะยิงไกลสุด 40 กิโลเมตร) ในระยะสั้น, 9M96E2/9M96 (ระยะยิงไกลสุด 120 กิโลเมตร) ในระยะกลาง, 40N6E2 (ระยะยิงไกลสุด 200 กิโลเมตร) และ 40N6DM/40N6E3 (ระยะยิงไกลสุด 250 กิโลเมตร) ในระยะไกล และ 40N6E (ระยะยิงไกลสุด 400 กิโลเมตร) ในระยะไกลมาก ในปี พ.ศ. ๒๕๖๐ (ค.ศ. 2017) หนังสือพิมพ์ The Economist ได้ให้คำอธิบายไว้ว่า "เป็นระบบป้องกันภัยทางอากาศที่ดีที่สุดตั้งแต่เคยมีการผลิตมา"
ปวีร์ คชภักดี
ปวีร์ คชภักดี (อังกฤษ: Pavee Kotchapakdi) (ชื่อเล่น: โอ) หรือเป็นที่รู้จักในนาม โอ ปวีร์ (O-Pavee) เป็นศิลปินชาวไทย สำเร็จการศึกษาจากคณะวิทยาลัยดนตรี เอกขับร้องตะวันตก มหาวิทยาลัยรังสิต มีผลงานเพลงที่เป็นที่รู้จัก อาทิ Superman, พยายาม, R.I.P. (Love) และ คนที่ไม่ใช่
โอ ปวีร์ เริ่มต้นทำวงดนตรีกับเพื่อนๆ ตั้งแต่สมัยเรียนชั้นมัธยมศึกษาที่โรงเรียนพัทลุง และด้วยใจที่รักในเสียงดนตรีและการร้องเพลง จึงตัดสินใจเรียนดนตรีอย่างจริงจัง ที่วิทยาลัยดนตรี มหาวิทยาลัยรังสิต ซึ่งระหว่างเรียนก็เริ่มเขียนเพลงและทำเพลงมาเรื่อยๆ จนกระทั่งมีผลงานเพลงชุดแรกคือ EP.Song Form Inside และ EP.ชุดที่ 2 ชื่อว่า My Way และจาก EP. นี้เองทำให้ชื่อของโอ ปวีร์ เป็นที่รู้จักมากขึ้นจากเพลง Superman ที่ได้ส่งเข้าไปในช่วง Bedroom studio ของคลื่นแฟต เรดิโอ จากนั้นจึงได้มีโอกาสได้ขึ้นแแสดงในงานแฟต เฟสติวัล ครั้งที่ 10 ซึ่งส่งให้เพลง Superman เป็นที่รู้จักมากขึ้นและสามารถไต่ขึ้นสู่อันดับ 1 ได้สำเร็จ ซึ่งทำให้ได้รับรางวัล Fat Award 2011 สาขา bedroom of the year ในปีเดียวกัน และจากจุดนี้ทำให้ โอ ปวีร์ ได้ถูกชักชวนให้เข้าประกวดในโครงการ โคน ค้น คน โดย Wall's Cornetto โคนดนตรี ซึ่งผู้ที่ได้รับรางวัลชนะเลิศจะได้เป็นศิลปินใหม่ในสังกัด Believe records ซึ่งโอ ปวีร์ได้รับตำแหน่งชนะเลิศอันดับที่ 1
พระครูเมตตาธิการี (นิยม กนฺตจาโร)
พระครูเมตตาธิการี (หลวงพ่อนิยม หรือหลวงพ่อแกะ) อดีตเจ้าอาวาสวัดนาลิกวนาราม (วัดตะเคียนเตี้ย) เกจิดังของตำบลตะเคียนเตี้ย อำเภอบางละมุง จังหวัดชลบุรี หลวงพ่อนิยม ท่านเป็นพระเกจิและพระนักพัฒนา ท่านพัฒนาวัดนาลิกวนาราม (วัดตะเคียนเตี้ย) จนมีความรุ่งเรืองในทุกๆ ด้าน ปัจจุบันสังขารหลวงพ่อนิยมไม่เน่าเปือยทางวัดเก็บรักษาสังขารท่านไว้ในโรงแก้ว
พระครูเมตตาธิการี (หลวงพ่อนิยม) ท่านมีนามเดิมว่า " แกะ " นามสกุล " ประกอบธรรม " เกิดเมื่อวันพุธ ปีขาล เดือนหก ตรงกับปี พ.ศ. 2481 หลวงพ่อเกิดที่บ้านตะเคียนเตี้ย อำเภอบางละมุง จังหวัดชลบุรี โยมบิดาชื่อ นายโด๊ด มารดาชื่อ นางสังวาลย์ ประกอบธรรม มีพี่น้องฝาแฝด 2 คน หลวงพ่อนิยมเป็นแฝดผู้น้อง แฝดผู้พี่เสียชีวิตตั้งแต่มีอายุได้เพียง 15 วัน ครอบครัวมีอาชีพทำนา
ในช่วงวัยเยาว์ ได้เรียนหนังสือที่โรงเรียนบ้านตะเคียนเตี้ย สำเร็จการศึกษาชั้นประถมปีที่ 4
เมื่ออายุได้ 17 ปี พ.ศ. 2498 ได้เข้าพิธีบรรพชาเป็นสามเณรเพื่อศึกษาเล่าเรียน ณ วัดนาลิกวนาราม (วัดตะเคียนเตี้ย)
จนอายุครบ 20 ปีบริบูรณ์ ได้เข้าพิธีอุปสมบท เมื่อปี พ.ศ. 2501 แต่ปรากฏว่าท่านบวชได้เพียงพรรษาเดียว ต้องมีเหตุต้องให้ลาสิกขา เนื่องจากไปเกณฑ์ทหาร และจับได้ใบแดง
หลังพ้นเกณฑ์ทหาร ท่านได้ใช้ชีวิตทางโลก กระทั่งเกิดความเบื่อหน่ายในชีวิตฆราวาส จึงเข้าพิธีอุปสมบทเป็นครั้งที่สอง เมื่อปี พ.ศ. 2517 (อายุ 36 ปี) ณ พัทธสีมาวัดประชุมคงคา (โรงโป๊ะ) โดยมี
ได้รับฉายาว่า " กันตจาโร " แปลว่า " ผู้มีมารยาทน่ารัก "
หลังจากนั้นได้ย้ายมาอยู่จำพรรษา ณ วัดนาลิกวนาราม (วัดตะเคียนเตี้ย) ได้ศึกษาพระปริยัติธรรม จนสามารถสอบได้นักธรรมชั้นเอก สำนักเรียนคณะจังหวัดชลบุรี ต่อมา ท่านเป็นพระนักเทศน์ที่มีชื่อเสียง มีสำเนียงเสียงที่ไพเราะจับจิตจับใจผู้ฟัง และสนับสนุนด้านการศึกษาให้พระภิกษุ-สามเณรอย่างจริงจัง
ท่านได้พัฒนา และสร้างความเจริญให้วัดนาลิกวนาราม (วัดตะเคียนเตี้ย) ด้วยการสร้างศาลาการเปรียญต่อจากพระใบฎีกาประยงค์ อดีตเจ้าอาวาสองค์ก่อนให้แล้วเสร็จสมบูรณ์ สร้างศาลาทรงไทย ศาลาฌาปนกิจ สร้างเมรุ ซื้อที่ดินขยายพื้นที่วัดเพิ่มอีกประมาณ 12 ไร่ เป็นต้น
หลวงพ่อนิยมมีความสนใจ และเริ่มศึกษาเรื่องวิทยาคมตั้งแต่มีอายุได้เพียง 10 ขวบ กับโยมตาสืบ เปลี่ยนสี (เป็นอาจารย์ฆราวาสจอมขมังเวท และหมอยาเลื่องชื่อ) อีกทั้งท่านยังได้รับการสักยันต์ และร่ำเรียนวิชาจากพระเกจิอาจารย์แห่งภาคตะวันออกหลายท่าน อาทิ หลวงพ่อเฉย สุชาโต วัดตะเคียนเตี้ย อ.บางละมุง จ.ชลบุรี, หลวงพ่อหิน วัดหนองสนม อ.เมือง จ.ระยอง, หลวงพ่อดิ่ง วัดบางวัว อ.บางปะกง จ.ฉะเชิงเทรา, หลวงพ่อทัต วรุตฺตโม วัดช่องแสมสาร อ.สัตหีบ จ.ชลบุรี, หลวงพ่อสงฆ์ วัดหนองสนม, หลวงปู่คร่ำ ยโสธโร วัดวังหว้า อ.แกลง จ.ระยอง
ครั้งหนึ่ง ท่านได้เดินทางไปเรียนวิชาลงตะกรุดโทนกับหลวงพ่อเขียน หิริธมฺโม วัดตะพุนทอง อ.เมือง จ.ระยอง พ.ศ. 2528 ศึกษาวิทยาคมจากหลวงปู่เริ่ม ปรโม วัดจุกกะเฌอ อ.ศรีราชา จ.ชลบุรี ทั้งยังศึกษาจากอาจารย์ฆราวาสอีกหลายท่าน
หลวงพ่อนิยมได้มรณภาพด้วยอาการอันสงบ เมื่อวันที่ 19 มกราคม พ.ศ. 2552 ในขณะที่ท่านนั่งสมาธิวิปัสสนากัมมัฏฐาน (โดยท่านนั่งสมาธิมรณภาพ) สิริอายุได้ 71 ปี พรรษาที่ 51
การจากไปของท่านได้สร้างความเศร้าสลดแก่คณะศิษย์และผู้ที่ศรัทธาในตัวหลวงพ่อเป็นอย่างมาก ปัจจุบันสังขารหลวงพ่อนิยม ไม่เน่าเปือย ทางวัดนาลิกวนาราม (วัดตะเคียนเตี้ย) ได้เก็บสังขารท่านไว้ให้ประชาชนทั่วไปได้กราบไหว้จนถึงทุกวันนี้
ภูเขาโปปา
ภูเขาโปปา (, ) เป็นภูเขาไฟสูง 1,518 เมตร (4,981 ฟุต) จากระดับน้ำทะเล ตั้งอยู่ในเขตมัณฑะเลย์ ภาคกลางของพม่า ประมาณ ทางตะวันออกเฉียงใต้จากพุกาม บริเวณเทือกเขาพะโค ในสภาพอากาศที่ชัดเจนสามารถมองเห็นได้จากแม่น้ำอิระวดี จากระยะ ภูเขาโปปาเป็นที่รู้จักกันดีที่สุดในฐานะที่ตั้งของศาล นะ วัดและสถานที่เก็บโบราณวัตถุบนยอดเขา
ชื่อ โปปา เชื่อว่ามีที่มาจากคำว่า "ปุปฺผ" หรือ "ปุษฺป" จากภาษาบาลีและภาษาสันสกฤต ซึ่งหมายถึง ดอกไม้
ส่วนประกอบหลักของกรวยภูเขาไฟประกอบไปด้วยหินบะซอลต์ หินบะซอลติก แอนดีไซต์ หินสคอเรีย และหินตะกอนลาวาจากการประทุของภูเขาไฟ ซึ่งสันนิษฐานว่าเกิดขึ้นในช่วงระยะหลังของการขยายตัวของภูเขาไฟ ภูเขาไฟยังมีที่ราบลึกขนาด และกว้าง ที่แผ่ไปทางทิศตะวันตกเฉียงเหนือ คาดว่าเกิดขึ้นจากการถล่มเนื่องจากความลาดชันของภูเขาไฟ มีดินถล่มกว่า 3 ลูกบาศก์กิโลเมตร (0.72 บาศก์ไมล์) ทำให้แอ่งภูเขาไฟรูปกระจาดทางด้านเหนือเกิดรอยแหว่ง ซึ่งครอบคลุมพื้นที่กว่า 27 ตารางกิโลเมตร (10 ตารางไมล์)
ทางตะวันตกเฉียงใต้ของภูเขาโปปาเป็นที่ตั้งของ ตองกะลัต (เนินเขาบริเวณฐาน) ซึ่งเป็นปลักภูเขาไฟ หรือ คอขวดภูเขาไฟ ที่สูงชันซึ่งสูงกว่าระดับน้ำทะเล 657 เมตร (2,156 ฟุต) มีศาลนะ และวัดตั้งอยู่บนยอด มีบันไดทางขึ้น 777 ขั้นสู่ยอดเขา เนินเขาตองกะลัตบางครั้งถูกเรียกว่าภูเขาโปปา ซึ่งความจริงแล้วภูเขาโปปาคือภูเขาไฟ ส่วนเนินเขาตองกะลัตคือคอขวดภูเขาไฟซึ่งอยู่บริเวณฐานของภูเขาโปปา เพื่อหลีกเลี่ยงความสับสนจึงเรียกภูเขาโปปาโดยทั่วไปว่า ตองมาจี (เนินแม่)
จุดสูงสุดของ ตองกะลัต มีทัศนียภาพงดงามสามารถมองเห็นเมืองโบราณของพุกามในทางทิศเหนือ ด้านทิศตะวันออกสามารถมองเห็นภูเขาโปปาที่มีลักษณะทรงกรวยคล้ายภูเขาฟูจิในญี่ปุ่น มีขนาดใหญ่ประมาณ 610 เมตร (2,000 ฟุต) และกว้าง 914 เมตร (3,000 ฟุต) ภูเขามีรูปทรงที่แตกต่างกันไปตามทิศทางที่มองเห็น พื้นที่ทั่วไปโดยรอบแห้งแล้ง แต่พื้นที่บริเวณภูเขาโปปามีน้ำซับและลำธารกว่า 200 แห่ง ดังนั้นจึงเปรียบเสมือนกับโอเอซิสในทะเลทรายแห้งแล้งของพม่า ซึ่งหมายความว่าภูมิทัศน์โดยรอบมีพุ่มไม้ลักษณะเต็มไปด้วยหนามและต้นไม้แคระแกรนเมื่อเทียบกับป่าและแม่น้ำอันอุดมสมบูรณ์ที่มีชื่อเสียงในแห่งอื่นของพม่า ต้นไม้ พืชดอกและสมุนไพรเติบโตขึ้นเนื่องจากดินอุดมสมบูรณ์จากเถ้าภูเขาไฟ ลิงแม็กแคกคือบรรดาสัตว์ที่โดดเด่นที่สุดในแหล่งท่องเที่ยวบนตองกะลัต
วีรบุรุษนองเลือด
วีรบุรุษนองเลือด () เป็นประเภทของภาพยนตร์แอกชันโดยเฉพาะภาพยนตร์ฮ่องกง ที่มีลักษณะเฉพาะคือ ฉากแอกชันที่น่าจดจำและน่าทึ่ง หรือฉากที่ให้ความรู้สึกซาบซึ้ง เช่น มิตรภาพระหว่างเพื่อน หรือความสัมพันธ์ระหว่างพี่น้อง, การหักเหลี่ยมเฉือนมุม, ภารกิจหน้าที่, เกียรติยศ, การไถ่ตัว หรือความรุนแรง โดยคำ ๆ นี้ได้ถูกนิยามขึ้นโดย ริก เบเกอร์ บรรณาธิการนิตยสารอีสเทิร์นฮีโรส์ ในปลายยุคทศวรรษที่ 1980 โดยเฉพาะอย่างในแนวของภาพยนตร์ของผู้กำกับฯ เช่น จอห์น วู, ริงโก แลม หรือจอห์นนี โท โดยให้คำนิยามไว้ว่า "ภาพยนตร์แอกชันฮ่องกงที่มีฉากดวลปืนหรือแกงค์นอกกฎหมายมากกว่ากังฟู" ในยุคทศวรรษที่ 1980 จอห์น วู ได้วางแนวทางให้กับภาพยนตร์ประเภทนี้ ด้วยการที่ประสบความสำเร็จอย่างมาก กับ "A Better Tomorrow" (1986) ซึ่งถือว่าเป็นต้นแบบของภาพยนตร์ประเภทนี้ และมีภาคต่อมาอีกถึง 2 ภาค คือ " A Better Tomorrow II" (1987), "A Better Tomorrow III" (1989) และรวมไปถึงภาพยนตร์เรื่องอื่น เช่น "Bullet in the Head" (1990) เป็นต้น
วีรบุรุษนองเลือดยังคงได้รับความนิยมและสร้างต่อเนื่องมาจนถึงยุคทศวรรษที่ 1990 และครอบคลุมไปจนถึงภาพยนตร์ดรามา หรือซีรีส์ เช่น "The Bund" (1980), "A Moment of Romance" (1990) ซึ่งก็ประสบความสำเร็จและมีการสร้างภาคต่ออีกหลายภาคด้วยกัน, "Young and Dangerous" และ "Shanghai Grand" ในปี 1996 ทั้งคู่, "A Hero Never Dies" (1998) และยังส่งอิทธิพลต่อไปยังภาพยนตร์ต่างประเทศรวมถึงภาพยนตร์ฮอลลีวูดด้วย เช่น "Reservoir Dogs" (1992) ผลงานสร้างชื่อของเควนติน แทแรนติโน, "Léon: The Professional" (1994) ภาพยนตร์สัญชาติฝรั่งเศสของลุก แบซง, "Face/Off" (1997), "The Replacement Killers" (1998) เป็นต้น หรือแม้แต่ในช่วงนี้ภาพยนตร์ไทยก็ยังได้รับอิทธิพลมาด้วย คือ "2499 อันธพาลครองเมือง" (1997) ของนนทรีย์ นิมิตรบุตร ซึ่งได้ใช้แนวทางของจอห์น วู และหลังจากปี 2000 ไปแล้ว ภาพยนตร์ในแนววีรบุรุษนองเลือดก็ยังคงมีการสร้างต่อเนื่องมา เช่น "Double Tap" (2000) และที่ประสบความสำเร็จอย่างมาก คือ "Infernal Affairs" (2002) จนมีการสร้างภาคต่อมาอีก 2 ภาค คือ "Infernal Affairs II" และ"Infernal Affairs III" ในปี 2003 ทั้งคู่
วีรบุรุษนองเลือดมักจะจบลงด้วยความตกต่ำหรือโศกนาฏกรรมของตัวละครเอกในเรื่องทั้งที่ต้องตายหรือถูกจับโดยตำรวจหรือต้องกลายมาเป็นผู้พิการไร้ความสามารถอย่างที่สุด
การทับศัพท์ภาษาพม่า
"ข้อมูลในหน้านี้อาจมีการดัดแปลงหลายครั้งตามนโยบายวิกิพีเดีย สำหรับข้อมูลต้นฉบับสามารถดูได้ที่ เว็บไซต์ราชกิจจานุเบกษา"
การทับศัพท์ภาษาพม่านี้เป็นหลักการที่กำหนดตามสำนักงานราชบัณฑิตยสภา
1. การทับศัพท์ภาษาพม่าตามหลักเกณฑ์นี้ยึดการออกเสียงเป็นหลัก โดยถ่ายเสียงพยัญชนะและเสียงสระตามภาษาพม่ามาตรฐาน และมีตารางเทียบเสียงพยัญชนะและเสียงสระเป็นแนวเทียบ
2. ภาษาพม่าใช้อักษรพม่าเป็นตัวเขียน แต่ในปัจจุบัน การรับคำและชื่อภาษาพม่ามาใช้ในภาษาไทยมักเป็นการรับคำตามที่เขียนด้วยอักษรโรมัน ฉะนั้น จึงกำหนดหลักเกณฑ์การทับศัพท์จากอักษรโรมันโดยให้อักษรพม่าไว้เทียบด้วย
3. การถอดอักษรพม่าเป็นอักษรโรมันในหลักเกณฑ์นี้ใช้หลักการออกเสียงตามที่ปรากฏใน "Myanmar–English Dictionary", Department of the Myanmar Language Commission, Ministry of Education, Union of Myanmar. แต่การใช้อักษรโรมันแทนเสียงพม่ามีหลายระบบ หลักเกณฑ์นี้จึงรวบรวมไว้หลายรูปแบบเท่าที่จะเป็นไปได้
4. คำภาษาพม่าที่รับมาใช้ในภาษาไทยเป็นเวลานานแล้วและเขียนเป็นคำไทยจนเป็นที่ยอมรับกันทั่วไป อาจใช้ต่อไปตามเดิม เช่น บุเรงนอง, มัณฑะเลย์
5. เสียงพยัญชนะและเสียงสระภาษาพม่าหลายเสียงไม่มีในภาษาไทย จึงจำเป็นต้องเลือกพยัญชนะและสระภาษาไทยที่มีเสียงใกล้เคียงมาใช้ เช่น
อนึ่ง aung ออกเสียงกึ่งระหว่าง เอา ที่มี ง สะกด กับ ออง เพื่อความสะดวกในการเขียนภาษาไทยจึงเลือกใช้ ออง
6. เสียงพยัญชนะภาษาพม่าบางเสียงใช้อักษรโรมันหลายตัวแทนเสียงหนึ่งเสียง กำหนดให้ทับศัพท์ด้วยอักษรไทยตัวเดียว ดังนี้
7. เสียงสระในภาษาพม่ามีทั้งสระสั้นและสระยาว เช่น a แทนเสียงสระสั้น; ar, ah หรือ are แทนเสียงสระยาว เป็นต้น ในการทับศัพท์จึงกำหนดให้ใช้สระสั้น-ยาวในภาษาไทยแสดงเสียงสระนั้น ๆ เท่าที่อักขรวิธีไทยจะอำนวยให้ (ดูรายละเอียดในตารางเทียบเสียงสระ)
8. ภาษาพม่ามีเสียงวรรณยุกต์ 3 ระดับ คือ เสียงต่ำ เสียงสามัญ และเสียงสูง ซึ่งไม่ตรงกับระดับเสียงวรรณยุกต์ในภาษาไทย นอกจากนี้ ในการถอดอักษรพม่าเป็นอักษรโรมันไม่มีสัญลักษณ์ที่ใช้แสดงเสียงวรรณยุกต์ หลักเกณฑ์การทับศัพท์นี้จึงไม่คำนึงถึงการแสดงเสียงวรรณยุกต์ หากต้องการเทียบเสียงวรรณยุกต์ควรตรวจสอบกับตัวเขียนที่เป็นอักษรพม่า โดยสามารถเทียบระดับเสียงโดยอนุโลมได้ดังนี้
อนึ่ง เสียงหยุดท้ายพยางค์ นักวิชาการบางกลุ่มถือว่าเป็นเสียงวรรณยุกต์ด้วย
9. ในระบบเสียงของภาษาพม่าไม่มีเสียงท้าย แต่มีเสียงนาสิกท้ายพยางค์ซึ่งไม่ออกเสียงอย่างพยัญชนะท้ายพยางค์ในภาษาไทย ในอักษรโรมันใช้ n หรือ ng แทนเสียงนาสิกนั้น ในการทับศัพท์กำหนดให้
10. พยัญชนะ k และ t ท้ายพยางค์ ทำให้สระในพยางค์นั้นเป็นเสียงสั้น ในการทับศัพท์จะใช้สระสั้นและไม่ทับศัพท์ตัว k และ t เช่น
11. คำในภาษาพม่าเขียนติดต่อกันไปโดยไม่เว้นวรรค แต่ในการถอดอักษรพม่าเป็นอักษรโรมันมักจะเว้นวรรคเพื่อให้อ่านได้สะดวก ในการทับศัพท์กำหนดให้เขียนติดต่อกันไปโดยไม่เว้นวรรค แต่ถ้าทับศัพท์เป็นภาษาไทยแล้วอาจอ่านแยกพยางค์ผิด จะใส่เครื่องหมายยัติภังค์เพื่อช่วยให้อ่านถูกต้องก็ได้ เช่น
การทับศัพท์ภาษาอินโดนีเซีย
"ข้อมูลในหน้านี้อาจมีการดัดแปลงหลายครั้งตามนโยบายวิกิพีเดีย สำหรับข้อมูลต้นฉบับสามารถดูได้ที่ เว็บไซต์ราชกิจจานุเบกษา"
การทับศัพท์ภาษาอินโดนีเซียนี้เป็นหลักการที่กำหนดตามสำนักงานราชบัณฑิตยสภา
1. การทับศัพท์ภาษาอินโดนีเซียตามหลักเกณฑ์นี้ยึดการออกเสียงตามรูปเขียน () ซึ่งใช้ในประเทศอินโดนีเซีย
2. หลักเกณฑ์นี้มีตารางเทียบอักษรโรมัน (รูมี) กับอักษรไทยที่ใช้ในการทับศัพท์ และมีตัวอย่างประกอบพร้อมความหมาย คำที่นำมาใช้เป็นตัวอย่างในหลักเกณฑ์นี้ส่วนใหญ่เป็นวิสามานยนาม
3. คำที่ไทยรับมาใช้เป็นเวลานานจนเป็นที่ยอมรับกันทั่วไปแล้ว อาจใช้ต่อไปตามเดิมหรือใช้ตามหลักเกณฑ์นี้ ตัวอย่างในที่นี้ใส่คำทับศัพท์ตามหลักเกณฑ์และวงเล็บคำที่นิยมใช้มาแต่เดิมไว้ด้วย เช่น
4. ตัวอย่างคำภาษาอินโดนีเซียที่ให้ไว้ในหลักเกณฑ์นี้สะกดตามระบบใหม่ แต่ในเอกสารโบราณหรือชื่อบุคคลอาจพบคำที่สะกดตามระบบเดิมอยู่บ้าง ตัวอักษรที่ใช้ในระบบเดิมและต่างกับตัวอักษรในระบบใหม่มีดังนี้
5. พยัญชนะในภาษาอินโดนีเซียหลายตัวไม่มีเสียงในภาษาไทย จำเป็นจะต้องเลือกอักษรไทยที่มีเสียงใกล้เคียง และหลายเสียงต้องใช้อักษรไทยตัวเดียวกันแทนเสียงพยัญชนะที่มีเสียงต่างกันในภาษาอินโดนีเซีย ดังนี้
6. ชื่อในภาษาอินโดนีเซียบางครั้งเขียนด้วยพยัญชนะที่ตามด้วย h โดยออกเสียงเฉพาะพยัญชนะตัวหน้า ในการทับศัพท์ให้ถอดเสียงเฉพาะพยัญชนะตัวหน้า ดังนี้
7. ทวิอักษรต่อไปนี้แทนเสียง 1 เสียง กำหนดให้ทับศัพท์ด้วยอักษรไทยตัวเดียว ดังนี้
8. พยัญชนะ h และ r ที่อยู่ท้ายพยางค์ ภาษาอินโดนีเซียออกเสียงพยัญชนะตัวนั้นด้วยแต่ไม่ได้ออกเสียงเหมือนตัวสะกดในภาษาไทย ในการทับศัพท์ให้ใส่เครื่องหมายทัณฑฆาตกำกับไว้ เช่น
9. พยัญชนะกึ่งสระ y ที่ปรากฏในชื่อบุคคลชาวอินโดนีเซีย ออกเสียงเป็นสระอี เช่น
10. สระเดี่ยว ในภาษาอินโดนีเซียมี 5 รูป 6 เสียง ได้แก่
11. สระที่เรียงกัน ในภาษาอินโดนีเซียมี 2 แบบคือ สระประสมและสระเรียง ดังนี้
12. คำที่ประกอบด้วยคำหลายคำ ถ้าเป็นชื่อภูมิศาสตร์ให้เขียนทับศัพท์ติดกัน เช่น
13. ชื่อภูมิศาสตร์ที่มีคำบอกประเภทวิสามานยนามกำกับอยู่ ให้แปลคำบอกประเภทวิสามานยนามเป็นภาษาไทย แล้วเขียนติดกับคำทับศัพท์ เช่น
14. ชื่อบุคคลที่มาจากภาษาอาหรับ ให้ทับศัพท์ตามหลักเกณฑ์การทับศัพท์ภาษาอินโดนีเซีย
15. ชื่อบุคคลในภาษาอินโดนีเซีย โดยปรกติจะมีเฉพาะชื่ออย่างเดียว ซึ่งอาจมีคำเดียวหรือหลายคำก็ได้ เช่น
16. ชื่อ นามสกุล และคำนำหน้านามที่เขียนแบบย่อ ให้เขียนทับศัพท์เป็นคำเต็ม เช่น
17. คำย่อ คำภาษาอินโดนีเซีย ถ้าเป็นอักษรย่อที่อ่านเรียงตัวอักษร เช่น ชื่อหน่วยงาน ชื่อองค์กร ชื่อพรรคการเมือง ให้เขียนทับศัพท์ตามชื่ออักษรย่อนั้น ๆ ดังนี้
ลัทธิคุ้มครอง
ลัทธิคุ้มครอง () เป็นนโยบายเศรษฐกิจที่จำกัดการนำเข้าจากประเทศอื่นโดยใช้วิธีการ เช่น การตั้งภาษีศุลกากร โควตานำเข้า และการวางระเบียบของรัฐบาลอื่น ๆ ผู้สนับสนุนอ้างว่านโยบายลัทธิคุ้มครองจะช่วยป้องกันผู้ผลิต ธุรกิจและคนงานของภาคที่แข่งขันนำเข้าในประเทศจากผู้แข่งขันต่างประเทศ ทว่า นโยบายดังกล่าวยังลดการค้าและมีผลเสียต่อผู้บริโภคโดยรวม (เพราะทำให้ราคาสินค้านำเข้าสูงขึ้น) และมีผลเสียต่อผู้ผลิตและคนงานในภาคส่งออก ทั้งในประเทศที่ใช้นโยบายลัทธิคุ้มครองและประเทศที่นโยบาลลัทธิคุ้มครองมีผล
มีความเห็นพ้องสากลในหมู่นักเศรษฐศาสตร์ว่าลัทธิคุ้มครองมีผลเสียต่อการเติบโตทางเศรษฐกิจและสวัสดิการทางเศรษฐกิจ ส่วนการค้าเสรี การลดระเบียบ และการลดอุปสรรคการค้ามีผลดีต่อการเติบโตทางเศรษฐกิจ ทว่า การเปิดเสรีการค้าบางทีทำให้การเสียและได้ประโยชน์กระจายมากและไม่เสมอภาค และในระยะสั้นอาจทำให้มีการย้ายทางเศรษฐกิจอย่างสำคัญของคนงานในภาคแข่งขันนำเข้า
จังหวัดอันตีเค
จังหวัดอันตีเค (กินาไรอา: Probinsiya kang Antique; ฮีลีไกโนน: Kapuoran sang Antique; ) เป็นจังหวัดในเขตคันลูรังคาบีซายาอัน ประเทศฟิลิปปินส์ เมืองหลักคือซันโฮเซเดอบูเวนาบิสตา ซึ่งเป็นเมืองที่มีประชากรมากที่สุดในจังหวัด ตัวจังหวัดตั้งอยู่ทางภาคตะวันตกของเกาะปาไนย์ มีอาณาเขตติดต่อกับจังหวัดอักลัน จังหวัดคาปิซ‎ และจังหวัดอีโลอีโล ทางทิศตะวันออก และติดกับทะเลซูลูทางทิศตะวันตก จังหวัดแห่งนี้เป็นถิ่นฐานของชนพื้นเมืองอีไรนัน-บูกิดโนน ซึ่งเป็นผู้ใช้ภาษากินาไรอา และยังสร้างนาขั้นบันไดซึ่งมีอยู่เพียงแห่งเดียวบนเกาะวิซายัสอีกด้วย
จังหวัดอีโลอีโล
จังหวัดอีโลอีโล (ฮีลีไกโนน: Kapuoran sang Iloilo; กินาไรอา: Probinsiya kang Iloilo; ) เป็นจังหวัดในเขตคันลูรังคาบีซายาอัน ประเทศฟิลิปปินส์ ครอบคลุมพื้นที่ทางตะวันออกเฉียงใต้ของเกาะปาไนย์ มีอาณาเขตติดต่อกับจังหวัดอันตีเคทางทิศตะวันตก ติดกับจังหวัดคาปิซทางทิศเหนือ ติดกับช่องแคบจีนโตโตโลทางทิศตะวันออกเฉียงเหนือ ติดกับช่องแคบกีมารัสทางทิศตะวันออก และติดกับช่องแคบอีโลอีโลและอ่าวปาไนย์ทางทิศตะวันตกเฉียงใต้
ไม่ไกลจากชายฝั่งของจังหวัดอีโลอีโล เป็นที่ตั้งของเกาะจังหวัดกีมารัส ซึ่งเคยเป็นส่วนหนึ่งของจังหวัดอีโลอีโล เมืองหลักของจังหวัดอีโลอีโลมีชื่อเดียวกันกับชื่อจังหวัด คือ อีโลอีโลซิตี ซึ่งยังเป็นนครอิสระ ไม่ขึ้นกับรัฐบาลประจำจังหวัด สำหรับในปี ค.ศ. 2015 ประชากรในจังหวัดมี 1,936,423 คน โดยไม่รวมอีโลอีโลซิตี แต่ถ้ารวมประชากรในอีโลอีโลซิตีไปด้วย จะมีทั้งหมด 2,361,042 คน
มุสตาฟา อาซัดซอย
มุสตาฟา อาซัดซอย (พัชโต: مصطفي ازادزوي, เกิดวันที่ 24 กรกฎาคม ค.ศ. 1992) เป็นนักฟุตบอลตำแหน่งกองกลาง ปัจจุบันลงเล่นให้กับสโมสรฟุตบอลจังหวัดเชียงใหม่และทีมชาติอัฟกานิสถาน
อาซัดซอยเกิดในประเทศอัฟกานิสถาน และพี่ชายและพี่สาวรวมกัน 5 คน เมื่อเขาอายุ 6 เดือน ครอบครัวได้ย้ายไปที่ประเทศเยอรมนี โดยเขาได้เริ่มอาชีพกับสโมสร Delmenhorster BV ก่อนที่จะย้ายไปสโมสร VfB Oldenburg ในเวลาต่อมา
หลังจากที่หมดสัญญากับชัยนาท ฮอร์นบิล อาซัดซอยได้ย้ายมาเข้าร่วมสโมสรฟุตบอลเชียงราย ยูไนเต็ด ในเดือนตุลาคม ค.ศ. 2017 แบบไม่มีค่าตัว
อาซัดซอยย้ายมาเชียงรายได้ไม่นาน ก็ถูกปล่อยยืมตัวให้กับสโมสรฟุตบอลจังหวัดเชียงใหม่ในไทยลีก 2 เมื่อเดือนพฤศจิกายน ค.ศ. 2017 โดยเป็นสัญญายืมตัว 1 ฤดูกาล
สำหรับในฤดูกาล 2018 เมื่อวันที่ 10 มีนาคม อาซัดซอยทำประตูแรกให้กับเชียงใหม่ ในนัดที่เปิดสนามกีฬาสมโภชเชียงใหม่ 700 ปี เอาชนะระยอง เอฟซี ไปได้ 3-0
ในปี ค.ศ. 2011 อาซัดซอยลงเล่นนัดแรกให้กับทีมชาติในการแข่งขันฟุตบอลชิงแชมป์แห่งชาติเอเชียใต้ 2011 ต่อมาในเดือนกุมภาพันธ์ ค.ศ. 2013 เขาถูกเรียกตัวโดยผู้ฝึกสอน Mohammad Yousef Kargar ในการแข่งขันนัดที่พบกับศรีลังกา
อาซัดซอยเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติเอเชียใต้ 2013 ซึ่งเขาทำประตูแรกในการเอาชนะภูฏาน 3-0 ในรอบแบ่งกลุ่ม และยังทำประตูในนัดชิงชนะเลิศรายการนั้น ช่วยให้เอาชนะอินเดียไปได้ 2-0 นับเป็นแชมป์เอเชียใต้สมัยแรกของอัฟกานิสถาน
เซร์ฆิโอ ซัวเรซ
เซร์ฆิโอ กุสตาโบ ซัวเรซ อาร์เตอากา (; เกิดวันที่ 6 มกราคม ค.ศ. 1987) เป็นนักฟุตบอลอาชีพชาวสเปน ปัจจุบันลงเล่นให้กับสโมสรฟุตบอลการท่าเรือในตำแหน่งกองกลาง
ซัวเรซเกิดที่ลัสปัลมัส หมู่เกาะคะแนรี และเข้าสู่ระบบเยาวชนของลัสปัลมัส และลงเล่นให้กับทีมชุดใหญ่ครั้งแรกกับสโมสรกัสติโย ซี่งเป็นการยืมตัว เขากลับมาเล่นให้ลัสปัลมัสอีกครั้งในฤดูกาล 2006–2007 และในวันที่ 14 พฤศจิกายน ค.ศ. 2007 เขาถูกดันขึ้นมาเล่นชุดใหญ่ครั้งแรก และทำประตูในการแข่งขันโกปาเดลเรย์ นัดที่เปิดบ้านแพ้บิยาร์เรอัล 2–4
หลังจากที่ลัสปัลมัสเลื่อนชั้นสู่เซกุนดาดิบิซิออน เขาลงเล่นนัดแรกในรายการนี้เมื่อวันที่ 8 ธันวาคม ค.ศ. 2007 โดยลงมาเป็นตัวสำรองนาทีที่ 60 ในนัดที่ลัสปัลมัสเปิดบ้านเอาชนะเอย์บาร์ 1–0 และในวันที่ 15 พฤษภาคม ค.ศ. 2011 เขาทำประตูได้ในนัดที่ลัสปัลมัสบุกไปเอาชนะบาร์เซโลนา เบ 5–3 นับเป็นผลงานที่ยอดเยี่ยมของเจ้าตัวและสโมสร
ซัวเรซถูกปล่อยยืมตัวให้กับเซเด มิรันเดส ในฤดูกาล 2012–2013 และกลับสู่ลัสปัลมัสในฤดูกาลถัดมา แต่กลับไม่ได้รับหมายเลขเสื้อแข่งขัน เขาจึงย้ายไปร่วมสโมสรฟุตบอลเพื่อนตำรวจในไทยลีกเมื่อ ค.ศ. 2014 ต่อมาในเดือนมกราคม ค.ศ. 2015 ซัวเรซย้ายไปสงขลา ยูไนเต็ด สโมสรในดิวิชัน 1 และในเดือนมกราคม ค.ศ. 2017 เขาก็ได้ย้ายไปการท่าเรือ
ดราแกน บอสโควิช
ดราแกน บอสโควิช เป็นนักฟุตบอลอาชีพชาวมอนเตเนโกร ปัจจุบันลงเล่นตำแหน่งกองหน้าให้กับสโมสรฟุตบอลการท่าเรือในไทยลีก
ในช่วงต้นปี พ.ศ. 2556 บอสโควิชย้ายมาร่วมทีมสุพรรณบุรี สโมสรน้องใหม่ในไทยพรีเมียร์ลีก ฤดูกาล 2556 และลงเล่นนัดแรกให้กับสโมสร นัดที่บุกไปเสมอบุรีรัมย์ ยูไนเต็ด ที่สนามไอ-โมบาย 1-1 ต่อมาในช่วงต้นปี พ.ศ. 2558 บอสโควิชย้ายไปร่วมทีมแบงค็อก ยูไนเต็ด และในฤดูกาล 2560 เจ้าตัวขึ้นนำเป็นดาวซัลโวของสโมสรและลีก และทำสถิติใหม่เป็นผู้เล่นที่ทำประตูต่อหนึ่งฤดูกาลมากที่สุด เขายังได้รับรางวัลดาวซัลโวไทยลีกจาก "เอฟเอ ไทยแลนด์ อะวอร์ด" เมื่อวันที่ 19 ธันวาคม พ.ศ. 2560
วันที่ 19 ธันวาคม พ.ศ. 2560 บอสโควิชย้ายไปร่วมทีมการท่าเรือ และวันที่ 11 กุมภาพันธ์ พ.ศ. 2561 เขาทำประตูแรกให้กับสโมสร นัดที่การท่าเรือเปิดบ้านเอาชนะพัทยา ยูไนเต็ด ไปได้ 3-0
ในปี ค.ศ. 2012 บอสโควิชลงเล่นให้กับทีมชาตินัดแรก ในนัดกระชับมิตรที่พบกับไอซ์แลนด์
มัลคอล์ม แกลดเวล
มัลคอล์ม ทีโมธี แกลดเวล () หรือ มัลคอล์ม แกลดเวล (เกิด 3 กันยายน ค.ศ. 1963) เป็นนักข่าว นักเขียนและนักพูดชาวแคนาดาที่เกิดในอังกฤษ เขาเป็นนักเขียนให้กับ"The New Yorker" ตั้งแต่ปี 1996 และเขียนหนังสือทั้งหมด 5 เล่ม ได้แก่"" (2000), "" (2005), "" (2008), "" (2009) หนังสือรวบรวมบทความ, และ "" (2013) หนังสือทั้งห้าเล่มขายดีติดอันดับของ "The New York Times" Best Seller นอกจากนี้เขายังมีพอดแคสชื่อว่า "Revisionist History" อีกด้วย
หนังสือและบทความของเขามักเกี่ยวกับการตีความที่คาดไม่ถึงของงานวิจัยในสังคมศาสตร์และบ่อยครั้งอ้างถึงงานวิชาการโดยเฉพาะในสาขาสังคมวิทยา จิตวิทยาและจิตวิทยาสังคม มัลคอล์มได้รับ Order of Canada เมื่อวันที่ 30 มิถุนายน 2011
ตูลงทัวร์นาเมนต์
ตูลงทัวร์นาเมนต์ () เป็นการแข่งขันฟุตบอลอายุไม่เกิน 21 ปีที่ไม่ได้รับรองจากฟีฟ่า โดยเริ่มแข่งขันในปี 1967 และทีมแรกที่ได้แชมป์คือฟุตบอลทีมชาติฝรั่งเศสรุ่นอายุไม่เกิน 21 ปี
จังหวัดอักซาไร
อักซาไร () เป็นจังหวัดอยู่ทางตอนกลางของประเทศตุรกี มีจังหวัดใกล้คือ จังหวัดกอนยาทางทิศตะวันตก และทิศใต้, จังหวัดนีเดทางตะวันออกเฉียงใต้, จังหวัดเนฟเชฮีร์ทางทิศตะวันออก และจังหวัดกึร์เชฮีร์ทางทิศเหนือ มีพื้นที่ทั้งหมด 7,626 ตร.กม. โดยมีเมืองหลักอยู่ที่อักซาไร
ถนนดำรงรักษ์
ถนนดำรงรักษ์ () หรือ ซอยดำรงรักษ์ เป็นถนนเส้นหนึ่งของเขตป้อมปราบศัตรูพ่าย กรุงเทพมหานคร เริ่มต้นตั้งแต่ด้านข้างพิพิธภัณฑ์พระบาทสมเด็จพระปกเกล้าเจ้าอยู่หัว  ที่ถนนราชดำเนิน เชิงสะพานผ่านฟ้าลีลาศ ในพื้นที่แขวงวัดโสมนัส จากนั้นผ่านหน้าวัดสระเกศราชวรมหาวิหาร และตัดผ่านถนนจักรพรรดิพงษ์ บริเวณเชิงสะพานนริศดำรัส ที่พื้นที่แขวงบ้านบาตร และไปสิ้นสุดลงที่บริเวณตลาดโบ๊เบ๊ ที่จุดตัดกับถนนกรุงเกษม ในพื้นที่แขวงคลองมหานาค
จังหวัดอามาสยา
อามาสยา () เป็นจังหวัดของประเทศตุรกี ตั้งอยู่บริเวณแม่น้ำเยซิลในภูมิภาคทะเลดำซึ่งอยู่ทางตอนเหนือของประเทศ มีพื้นที่ 5,520 ตร.ซม. มีประชากรราว 334,786 คน
เมืองหลักของจังหวัดคืออามาสยา มาจากคำว่า "Amaseia" กล่าวถึงจากเอกสารในยุคของอเล็กซานเดอร์มหาราช ยังเป็นสถานที่เกิดของนักภูมิศาสตร์และนักประวัติศาสตร์สตราโบ และในสมัยออสโตมัน อามาสยาเป็นที่รู้จักกันดีสำหรับมัดดารอซะฮ์
เหตุอิลยูชิน อิล-76 กองทัพอากาศแอลจีเรียตก พ.ศ. 2561
เมื่อวันที่ 11 เมษายน พ.ศ. 2561 อิลยูชิน อิล-76 เครื่องบินขนส่งทางทหารของกองทัพอากาศแอลจีเรียได้ตกลงระหว่างการออกตัวจากท่าอากาศยานบลูแฟรก, บลูแฟรก, ประเทศแอลจีเรีย มีผู้เสียชีวิตทั้งหมด 257 คน ทำให้เหตุอากาศยานตกในครั้งนี้ เป็นเหตุอากาศยานตกที่มีผู้เสียชีวิตมากที่สุดในประเทศแอลจีเรีย ซึ่งในอดีตคือแอร์ แองเจิลรีย์ เที่ยวบินที่ 6289 ที่ได้เกิดข้อผิดพลาดทำให้เครื่องตก ในปี พ.ศ. 2546 เหตุการตกในครั้งนี้ เป็นการตกอิลยูชิน อิล-76 ที่มีผู้เสียชีวิตมากเป็นอันดับ 2 หลังจากการตกที่ประเทศอิหร่าน ในปี พ.ศ. 2546
เมื่อเวลา 07:50 น. ตามเวลาท้องถิ่น (06:50 น. UTC), อิลยูชิน อิล-76 ของกองทัพอากาศแอลจีเรีย ได้ตกลงระหว่างการออกตัวจากท่าอากาศยานบลูแฟรก, บลูแฟรก เที่ยวบินมีจุดหมายที่ท่าอากาศยานทินดอฟ, ทินดอฟ และจุดหยุดพักที่ท่าอาศยานบูเชน เบน เอ สอฟฟิ, บูเชน นักบิน 10 คน และผู้เดินทาง 247 คนเสียชีวิตทั้งหมด ในที่นี้มีผู้เดินทาง 176 คนมาจากกองกำลังประชาชนแห่งชาติ ทหารและเจ้าหน้าที่หลายคนกำลังกับไปหาสมาชิกครอบครัว
มีนักเรียน 30 คนจากสะฮารา และพลเมืองที่มาจากค่ายลี้ภัยที่ทินดอฟได้เสียชีวิตพร้อมกับเจ้าหน้าที่ของสะฮารา เจ้าหน้าที่เหล่านี้ได้ไปแอลจีเรียเพื่อศึกษาการแพทย์และไปงานราชการ ชาวสะฮารามักมาอยู่ที่ค่ายลี้ภัยแห่งนี้เพราะมีเที่ยวบินฟรีในแอลจีเรียโดยใช้อากาศยานขนส่งของกองทัพ มีรายงานเบื้องต้นว่า เจ้าหน้าที่ระดับสูงคนหนึ่งในพรรคปลดปล่อยประชาชนแห่งชาติ ซึ่งเป็นพรรคการเมืองของสมัชชาแห่งชาติในประเทศแอลจีเรีย ได้กล่าวว่า มีสมาชิกพรรคโพริโส ฟรอน์ 26 คนได้เสียชีวิต สื่อโมร็อกโก รายงานว่าสมาชิกพรรคโพริโส ฟรอน์เสียชีวิตหลายคน อย่างไรก็ดี เจ้าหน้าที่ของแอลจีเรียและสะฮาราได้กล่าวว่ามีพลเรือนเสียชีวิตแค่ 30 คนเท่านั้น
มีพยานเห็นว่า ปีกเครื่องบินเกิดไฟไหม้ก่อนที่เครื่องบินจะตก
เมื่อเกิดเหตุ ทางท้องถิ่นได้ส่งรถพยาบาลไป 14 คัน และรถดับเพลิงอีก 10 คัน มีเจ้าหน้าที่ทั้งหมด 130 คน ไปยังที่เกิดเหตุ ผลจากเหตุเครื่องบินตก ทำให้ต้องมีการปิดการจราจรชั่วคราวที่ถนนระหว่างบูแฟรกและบลีดา
หลังจากเหตุการณ์ อับดุลอะซีซ บูเตฟลีกา ประธานาธิบดีแอลจีเรีย ได้ประกาศให้ 3 วัน เป็นวันไว้อาลัยแห่งชาติ ซึ่งเขาทำเหมือนตอนอากาศยานกองทัพตก ในปี พ.ศ. 2557 บราหิม แกรี่ ประธานาธิบดีสาธารณรัฐประชาธิปไตยอาหรับซาห์ราวี ได้ประกาศให้ 7 วัน เป็นวันไว้อาลัยแห่งชาติ อัมเหม็ด เก็ด ซาราห์ เสนาธิการกองทัพแอลจีเรีย ได้มีคำสั่งให้ตั้งคณะกรรมการสืบสวนข้อเท็จจริงของเหตุเครื่องบินตกในครั้งนี้ รัสเซียได้กล่าวว่าจะช่วยสืบสวนด้วย
จังหวัดกีมารัส
จังหวัดกีมารัส (ฮีลีไกโนน: Kapuoran sang Guimaras; กินาไรอา: Probinsiya kang Guimaras; ) เป็นเกาะจังหวัดในเขตคันลูรังคาบีซายาอัน ประเทศฟิลิปปินส์ และเป็นหนึ่งในจังหวัดที่เล็กที่สุดของประเทศ เมืองหลักคือจอร์แดน โดยตัวจังหวัดตั้งอยู่ริมอ่าวปาไนย์ และตั้งอยู่ระหว่างเกาะปาไนย์และเนโกรส ทางทิศตะวันตกเฉียงเหนือคือจังหวัดอีโลอีโล และทางตะวันออกเฉียงใต้คือจังหวัดคันลูรังเนโกรส พื้นที่ทั้งหมดของเกาะอยู่ในเขตเมโทรอีโลอีโล-กีมารัส ซึ่งเป็น 1 ใน 12 มหานครของฟิลิปปินส์
ตัวจังหวัดประกอบด้วยเกาะหลักคือเกาะกีมารัส เกาะอื่น ๆ ได้แก่ อีนัมปูลูกัน, กีวาโนน, ปาโนโบโลน, นาตุนกา, นาดูเลา
กีมารัส หรือชื่อในอดีต "ฮีมัลอัส" เคยเป็นส่วนหนึ่งของจังหวัดอีโลอีโลจนถึงวันที่ 22 พฤษภาคม ค.ศ. 1992
จังหวัดคันลูรังเนโกรส
จังหวัดคันลูรังเนโกรส (ฮีลีไกโนน: Negros Nakatundan; เซบัวโน: Kasadpang Negros; ) หรือ จังหวัดออกซิเดนทัลเนโกรส หรือ จังหวัดเนโกรสตะวันตก เป็นจังหวัดในเขตคันลูรังคาบีซายาอัน ประเทศฟิลิปปินส์ ครอบคลุมพื้นที่ทางตะวันตกเฉียงเหนือของเกาะเนโกรส ส่วนอีกครึ่งหนึ่งของเกาะเป็นจังหวัดซีลางังเนโกรส จังหวัดคันลูรังเนโกรสรู้จักกันในชื่อ "ชามน้ำตาลแห่งฟิลิปปินส์" เนื่องจากปริมาณน้ำตาลกว่าครึ่งหนึ่งของประเทศ มาจากจังหวัดนี้
คันลูรังเนโกรสอยู่ใกล้กับจังหวัดเนโกรสและจังหวัดอีโลอีโลทางทิศตะวันตกเฉียงเหนือ ภาษาที่ใช้กันเป็นส่วนใหญ่คือภาษาฮีลีไกโนน ศาสนาหลักคือโรมันคาทอลิก เมืองศูนย์กลางคือบาโคโลด ซึ่งยังเป็นเมืองที่มีประชากรมากที่สุดในจังหวัด และปกครองอย่างเป็นอิสระจากรัฐบาลจังหวัด ในปี ค.ศ. 2015 มีประชากร 2,497,261 คน จึงเป็นจังหวัดที่มีประชากรมากที่สุดในคันลูรังคาบีซายาอัน และเป็นอันดับที่สองในกลุ่มเกาะวิซายัส รองจากจังหวัดเซบู และเป็นจังหวัดที่มีประชากรมากเป็นอันดับที่ 8 ของประเทศ
ทิวเขาพะโค
ทิวเขาพะโค () เป็นช่วงของทิวเขาเตี้ย ๆ เนินเขา และพื้นที่สูง ระหว่างแม่น้ำอิรวดีกับแม่น้ำสะโตงในภาคกลางของพม่า แนวทิวเขาลากยาวจากภูเขาโปปาทางตอนเหนือ สู่เนินเขาสิงห์กุตระ (เชียงกุตระ) ทางตอนใต้ ทั้งแม่น้ำพะโคและแม่น้ำสะโตง ล้วนมีต้นกำเนิดจากทิวเขาพะโค
ยอดเขาที่สูงสุดคือภูเขาโปปา สูง เป็นภูเขาไฟทรงกรวยสลับชั้น และยอดเขาเด่นอื่นๆ เช่น บินโฮนตอง (Binhontaung) สูง โกดิตอง (Kodittaung) สูง โพอูตอง (Phoe-Oo Taung) และเนินเขาสิงห์กุตระ (เชียงกุตระ)
ทิวเขาพะโคเกิดขึ้นจากการเปลี่ยนแปลงทางธรณีในยุคพาลีโอจีน ทำให้มีชั้นตะกอนทะเลลึก (pelagic sediment) ประสมกับหินและเถ้าจากภูเขาไฟ ที่เกิดขึ้นในภายหลัง
เจดีย์ชเวดากอง ถูกสร้างขึ้นกว่าพันปีก่อนบริเวณเนินเขาสิงห์กุตระ (เชียงกุตระ)
ทิวเขาพะโค เมื่อปี ค.ศ. 1930-1931 เป็นสถานที่เดิมของซะยาซาน ในการต่อต้านการปกครองของอังกฤษ ซะยาซานยกธงประกาศความเป็นอิสระบริเวณเนินเขาอลันตองใกล้เมืองสารวดี
ต่อมาในช่วงหลังทิวเขาพะโคกลายเป็นศูนย์กลางของพรรคคอมมิวนิสต์พม่า
ทางตอนเหนือสุดของทิวเขาพะโคเป็นเขตแห้งแล้งของพม่า ขณะที่ทางใต้มีฝนตกได้มากกว่า 80 นิ้วต่อปี เนินเขาในทิวเขาพะโคเดิมทีเป็นป่าทึบมีไม้สักและไม้เนื้อแข็งที่เป็นประโยชน์ในเชิงพาณิชย์ ทางตอนใต้คือป่าไม้เนื้อแข็ง ขณะที่ตอนกลางและตอนเหนือเป็นป่าที่มีไม้สัก การตัดไม้ทำลายป่าอย่างแพร่หลายทำให้ปัจจุบันพื้นที่ป่ามีขนาดลดลง
ฟิล ยังฮัสแบนด์
ฟิลิป เจมส์ ยังฮัสแบนด์ (เกิดวันที่ 4 สิงหาคม ค.ศ. 1987) เป็นนักฟุตบอลอาชีพชาวฟิลิปปินส์ ปัจจุบันลงเล่นให้กับสโมสรฟุตบอลดาเบาอากีลัสและทีมชาติฟิลิปปินส์ โดยลงเล่นทีมชาติตั้งแต่ ค.ศ. 2006 และยังคงเป็นกัปตันทีมและผู้ทำประตูสูงสุดให้กับทีมชาติ
ฟิลิปปินส์
กองทัพอากาศแอลจีเรีย
กองทัพอากาศแอลจีเรีย (AAF) (, "") เป็นกองกำลังทางอากาศของกองทัพประชาชนแอลจีเรีย
การวิจัยและพัฒนา
การวิจัยและพัฒนา (, R&D, R+D, หรือ R'n'D) หมายถึงกิจกรรมนวัตกรรมที่บริษัทหรือรัฐบาลดำเนินการเพื่อพัฒนาบริการหรือผลิตภัณฑ์ใหม่ หรือปรับปรุงบริการหรือผลิตภัณฑ์ที่มีอยู่เดิม การวิจัยและพัฒนาเป็นขั้นแรกของการพัฒนาบริการหรือกระบวนการการผลิตใหม่
กิจกรรมวิจัยและพัฒนาแตกต่างกันไปในแต่ละสถาบัน โดยมีแบบจำลองแผนกวิจัยและพัฒนาหลักสองแบบ คือ มีวิศวกรเป็นคณะทำงานและได้รับมอบหมายให้พัฒนาผลิตภัณฑ์ใหม่โดยตรง หรือมีนักวิทยาศาสตร์อุตสาหกรรมเป็นคณะทำงานและได้รับมอบหมายการวิจัยประยุกต์ในสาขาวิทยาศาสตร์หรือเทคโนโลยีซึ่งอาจอำนวยต่อการพัฒนาผลิตภัณฑ์ในอนาคต การวิจัยและพัฒนาแตกต่างจากกิจกรรมส่วนใหญ่ของบริษัทซึ่งไม่ตั้งใจให้ได้กำไรทันที และโดยทั่วไปมีความเสี่ยงสูงกว่าและให้ผลตอบแทนการลงทุนไม่แน่นอน แต่การวิจัยและพัฒนาสำคัยต่อการได้มาซึ่งสักส่วนในตลาดมากขึ้นผ่านการตีตลาดของผลิตภัณฑ์ใหม่